Wisata hidden gems atau wisata taccoko kijayya ri Indonesia iareka tena nibetai gammarakna siagang tampak wisata maraenga iamintu Pulo Kei. Anne pulo Kei antamaki lalang ri Maluku siagang sikekdek dudu inja tau lekbak mange konjo, intumi na sanna’ kija tangkasakna. Ri anne puloa, kulleki pasannang kalengta cinik tamparang keboka kassikna siagang jeknekna gau’ki na ci’nong. Anne pulo Kei tania tamparang tonji, niak todo’ Goa Hawang niaka ri pulo Kei cakdi. Ri lalangna anjo goayya kulleki janjangi stalaktit sambil a’lange ri ko’lang ci’nonga jeknekna. Singkamma tena lakbusukna, niak todo pulo Bair kinjo iareka jeknekna muncong buloi nampa sintajakki siagang Raja Ampat niaka ri Papua. Punna mmani-mmaniki ri Maluku, sengka maki ri pulo Kei, kujamingi tena ki sassalaki kalengta.


Nakke ku kutaknang mi siyapa jumlah na biaya harusuk ka nakke ku pasuluk. Nakke ku cek saldo ku ri rekeing ku. Niak inji, kulle inji, manna mamo jumlah na parek ka makin yakin kana anjo sehat ka sannak kajjalak ka. Akhere na pembayaran nga selesai mi ni parek nampa andik ku ni transfer mi mae ri ballak garring barak kulle tippa operasi kodong. Carita ku anne ak mari rinne kah tenyata anjo ballak garring na andik ku ni operasi ternyata rekanan na perusahaan asuransi na. Nakke tena mo ku issengi tekamma jari na nakke harusuk berjibaku siagang keadaan nga, ri tanga na panik ku, siagang ti tanga na keterbatasan ku punna anjo wattua nakke tena ku punnai dana darurat.


Indonesia iamiantu Negara niaka ammiliki agama akrupa-rupa. Setidakna niak annang agama resmi ri Indonesia, sala sekre iamiantu Budha. Parallu ni isseng, massing-massing agama niak tampak ibadah siagang areng na bentuk na assisala-sala, termasuk agama budha. Arengna tampak ibadah budha iami antu Vihara iareka terkenal nikana Klenteng. Mae ri tau tenayya na isseng vihara siagang kelenteng ni anggap sebagai tempat ibadah assingkamma. Padahal, vihara anne iamiantu tempat ibadah unnat budha. Sementara kelenteng iami antu tempat ibadah untuk penganut Tridharma (Tallu agama), iamiantu Konghuchu, Taoisme, siagang Budha.
Anjo artina, umat Budha akkulle berbidah ri vihara iareka kelenteng. Sedangkan mae ri penganut Taoisme siagang Konghuchu hanya anggaukang ibadah ri kelenteng bawang, siangan tania ri vihara


Anjo teai ji ranah ta katte (kecuali anak hukum iyaa nampai kulle marrang marrang) ni bahas ki apa apa antu tena ya ji ranah ta rinjo, tantu bedai siagang ni bahas ki apa apa antu niaka ri ranah ta, pengetahuan ta katte kurangi memang. Katte jelasak tena ni issengi kana kamae antu anjari celah siagang tena yaa. Anjo poeng pasal pasal ka anjo lakbui siagang punna harusuki ni lalangi sekre sekre, mae ri katte anak kantoroka antu biasa yaa lembur kulle kapang mending istirahat atokah refreshing ki jawab jawab Quora kamma anne. Hehehe. Isseng mi bagiku nakke deep knowledge sebelum na protes antu memang pentingi, kah memang antu katte ni protes ka todong teai tau sembarang.


Kanreang banggia anjo nyamangi ngandre kanreang nia' kuana siagang bambangi. Sop jangang kullei anjari se're pammile naambambangi batang kale. Cocok tongi anne sop janganga anjari naassi battang kosonga le'ba'na ammotere anjama nasaba' tenaja na sokala ripare. Sop jangang anne jai ribalu ri ga'de-ga'deanga, mingka punna ripareki kale-kale tena najai doe' ripasulu nampa jai jari'na. Sop janganga anne tong kulle ricamporo'ki bahang maraenga. Anne kanreang maraeng cocokki angisi tenaga, cocok tongi rikanre ri cuaca dinginga siagang ribosi-bosia. Sopka anne ripareki ricamporoki bahang bahangna iaminjo jangang, rampa rampa, wortel, kentang ri pancia talumpulo mannik. Sop janganga nyamangi ripatala siagang kanre bambang, lasuna sanggara, limo, karoppo siagang sambal.


Kamma kammayya inne, injo produk nipareka battu ri unti rupa rupami tanjakna na tassiarami mange-mange: kamma punna maeki ri warung kopi iyya, tena mo kapang warung kopi tanga pasadia unti sanggara. Na inne unti sanggaraka loe mi pole rupa rupanna: Nia unti sanggara biasa, sanggara karispi, sanggara keju, sanggara coklat, nia tommo pole nikungi unti sanggara balanda. Inne untia, nipajjari tommi pole kanre jawa injo kulle nibolo sallo na ni pajjari ole ole, kammami: karoppo unti, nia tuna bungkusukna na todo sanna porena pakbukusuna. Na kamma kammayya inne, loe i tu kalumannyang na unti ji bawang nabalukang, na injo untia naolahki nampa nabungkusu baji bajik iami min injo assayu sayui matanna taua na ammali


Choipan anne camilan kammanyya viralki ri medsos siagang jai food flogger allipu'ki. Choipan anne kanreang assala Chinayya jai tau ngissengi ri Bangka Belitung, Pontianak, siagang singkawang. Choipan anne terdiri ri kuli' siagang assi, kuli'na ripare tepung kanre. Kuli'na anne choipanka nipisi'ki siangang gampangi ke'kere. Nampa assina nia bangkuang, talas, siagang kucai. Batena anne ripare' choipanka ri ku'kusukki, nampa ripatala'ki siagang taburang lasuna sanggara' siagang minyya lasuna kebo. Rasana choipanka anne karringi nasaba' nia minyya lasuna kebo' siagang lasuna' sanggara, lammai kuli'na siagang nyamangi assina'. Coco''ki riapanjari camilan pattunda cipuru'ka. Choipan anne singkammai dimsum kaccinikang nasaba' bentukna sangkammai nia kuli' siagang assina. Batenna ripalluki tong sangkammai nasaba' rikukkusu'ki.


Tenapa na sallo dudu anne iyya game nga mingka jai tong tau angngai’i, iareka game buble. Njari niak jai anne buble, warna eja, gau’, kunyi’ lekleng, sikola, siagang maraenga pole. Njari nipatteki anjo bubleka punna warna eja assuluk, eja todo’ patte. Punna gau’ assuluk, gau’ todo’ patte. Kamma injo, game gampang duduji, punna tau maraeng kapang bosangmi punna naciniki anne game ka, mingka ounna nakke anung kungai dende, tena tong kuisseng ngura na kulle. Niak todo’ levelna njari pila’ naiki levelta, pila’ laccirik tongi larina anjo bubleka. Biasa nakke nibetaya punna antamakma level tallu pulo, nasabak anu laccirik dudu dende. Tenapa dipatteki, narapikmi buttayya anjo bubleka njari nibeta maki.


Tena ni ku kurangi pisakring hormat ku mae ri ustadz maraeng nga, mingka nakke menurut ka tallu na anne ustadz kah termasuk mi paling caraddek. Ustadz Firanda riolo na lekba ak kuliah ri Teknik ri UGM (nakke ku kaluppai kana teknik apa, punna tena na salah teknik Nuklir) nakke todong tena ku issengi kana sanggeng na lulus ka tena kah, antu jelasak na beliau latarak pendidikan na aksak antu kassak ka. Nampa na lanjutkangi studi na ri Universitas Islam Madinah sanggeng na na gappa gelas dottorok bahkan iyaa anjari salah sekre tau ngajarak ri Masigi Nabawi. Wattung ku nakke sikola ri Jogja riolo, lekba niak na isi ceramah ri sikola ku, nampa nakke sannak gakga na ku cinik isi na ceramah na.


Punna mange ka siagang bijangku ngaseng biasana mange ki ri pantai a. Anjo pantai ya tena ja na bella ri balla ta se’re jam ji ri perjalanan battu ri balla ta. Punna sampe maki ri pantai biasana jappa-jappa maki ri sekitara’ na pantai a, akkarena kassi nampa a’foto-foto maki ngaseng. Punna erokki akkarena Banana boat maki, ri putar-putara’ ki ri lautka ri erang siagang kappala. Kulle ki poe a’boya tude na juku. Ka anjo Pantai ya tangkasi’ ki kebo mami kassi na tena na rantasa ri cini. Kulle na parampi’ hubungan bija ta ngaseng siagang totoa ta na sari’battang ta. Nyamang mentongi punna lampa ki siagang bijang ta ngaseng kulle ki panjari kenang-kanangi.


Tampak wisata alang bajika todo’ ri Bantaeng iareka Buki’ Muntea. Anne tampak wisatayya anjari tongi salah sekre tampak ningai nibattui tau battu Bantaeng manna battu pantarakna Bantaeng nasabak memang ga’ga dudui tampakna. Kulleki akkemping ri anne buki’ niaka ri kampong Bonto Lojong, Kec. Uluere, Bantaeng. Punna bajiki anging siagang cuacayya kulle jaki guppai anne buki’ Muntea tattongkoki ri saliuk. Sanna’ dinging siagang gammarak battu ri bangkeng bulu’ lompobattang. Punna tattongkoki saliuk, kullei nimanfaatkang memangmi untuk akpoto-poto.  Ri anne tampaka, loe bunga-bunga tala kullea tallasak ri daerah maraenga. Punna nierangi mange ri kotayya, langsungji mate anjo bungayya, paling sallo injo tahang siminggu. Erang tommaki pole komporok kullea nierang-erang, annyanggarak maki unti nipassurang jelnek bambang.


Ki hindari ak cinik cinik telepisi antu kulle ji na pangajari ki gaya hidup meterialistis, anne mi biasa tena ni sadari ri jai tau. Siaran telepisi antu na pacinikkan ngi tekamma tau aa pakean, tekamma bergaul, tekamma tau na ikuti perkembangan zaman na parek ki jai jai ak balanja apa apa antu tena na ni butuhkan kamma ii. Katte ni giring lampa apparek ni kaluppai sikedde sikedde na tena ni sadari, singkamma todong ri rampik ballak ta, agang bajik ta. Punna erok ki boya agang antu bajik tau tau tena punna yaa kepedulian mae ri akhera na, cita cita na murni kaerokang lino ja, siagang sangin na turukki dahaga na daripada materi na, anjo mi katte rodong kulle ni turukki tongi lalang na anu kodi.


A’pare onde-onde cara na paruru anjo bahan-bahan na riolo. Anjo bahanna kacang hijau 75 gram, 50 gram golla kebo’, 1 lembar daung pandan, ¼ sendok teh ce’la na 200 ml santan. Cara rua sareangi golla kebo’, daun pandan, ce’la na santan ri kacang ijo a. Pallui anjo kacang ijo sanggeng na gantala kulle ri gulung. Cara tallu a’pare kulit onde-onde na , campurki ngaseng tepung ketan kebo, kentang na golla kebo siagang ce’la, nampa adukki. sanggara mi anjo onde-onde a ri minyak tena na bambang dudu. Aduk-aduki sampena lompo anjo onde-onde a nampa kulle mi ri pantama ri panne punna le’bami ri sanggara.


Ri Brazil, sebelum na battu bulang Puasayya, accini bola kulle ji siagang nganre tangnga allo. Anjari puas ki accini Piala Linoa sanggeng ta nganre poe. Ka pasti na, la'bi battu anjo, ka accini bola ri televisia sanna na utamakan ki a'raga bolayya. Niak agangku ku pawwang kammanjo punna ri Indonesia niak acara kuis erok ri tebak siapa skor na anjo tanding bolayya ri cini ri televisia, ta'bangkai agangku angngapa accini bola erok akkarena tebak-tebakan kamma anjo ka ri Brazil inne negara na tena niak acara kammanjo. Serius ji accini bola ri televisia. Tena ji jai iklan ganggui accini bola ta punma ri Brazil.


Sitojengna sanna’ jai tau kulle ki kutaknang apa nagaukang punna niak rugi bisnisna, tala niak sawalakna, nasabak anjo nigaukanga maraeng tau maraengi batena. Njari punna rugiki, sakbarakki rolo’, teaki sallo dudu dodongi manna mamo memang sukkaraki, mingka tala niak tonji ki guppa punna sallo duduki monnongi. Pikkirikki anu positifka, kuai lalang atinta memang kinne rugiki, mingka tala niak tau issengi ri dallekang. Jai tau rugi memang riolo mingka lekbakna anjo langsung sanna’ suksesna. Apparekki todo’ rencana beru, nasabak jai pappilajarrang kulle ni alle. Punna niakmi rencana beruta, pakaramula maki parek apa erok nigaukang. Paressai sikura mami doek kiboli’-bolika, nampa kigaukangmi apa kulle nigaukang sollanna kulleki akgiok issedek pabajiki anjo bisnista sollanna pila’ bajiki.


Radio anjo salah se're jenis medis massa passampe pappasang sikamma berita, informasi na hiburan ri jai masyarakat na luasa' jangkauan na. Kulle tongki pamutara kelong ri Radio a, pantama mami kaset kelonga. Proses perkembangan sallo mi sebelum na anjari media komunikasi massa kamma-kamma anne. Berka' tekunan na tallu tau cara'de anjo antara se're tau ahli teori ilmu alam arenna James Maxwell kulkei na gappa rumus sanna susah na anjo kullei na panjari gelombang elektromagnetis anjo gelombang ri pare ri gelombang radio na televisi ri taung 1865. Taung 1896, se're ilmuwan Italia, Guglielmo Marconi na gappai temuanna ri telegrad nirkabel na pake rua sirkuit.


Jai mi ri erang mentong mi kanre-kanreang na ri kanre ri Pantai poe anjari tena ji ri pasulu’ doe ri ammali kanreang kulle ki hemat doe’. Biasana mange ka liburang siagang bijangku punna allo liburu’ kita ngaseng mange ri pantai siagang ngaseng. Tena ja na bella Jarak na pantai battu ri balla ku sikamma se’re jam ji ri perjalanan. Anngerang tomma ki karpet ka erok ri mempoi ri pantai poe. Punna sampe maki ri pantai biasana jappa-jappa maki ri sekitara’ na pantai a, akkarena kassi nampa a’foto-foto maki ngaseng. Punna erokki akkarena Banana boat maki, ri putar-putara’ ki ri lautka ri erang siagang kappala. Nyamang mentongi punna lampa ki siagang bijang ta ngaseng kulle ki panjari kenang-kanangi.


Ammake baju ga’gayya, assuluk battu ri gedung kantoroka kamma bajik dudu nikasiak, apalagi kulleki parek sannangi tau toata. Tea maki ciniki rong apa jabatanna, paling pokoka anjo nasabak niakji jama-jamangta. Nassanami appilajarakki bagei wattunta, mangeki ri kantoroka punna bari’basak nampa moterek punna narapikmi tettek moterekta. Punna sallo kijama antu jama-jamangta, ninyarangki surang bosta salla’. Anjo pole nikuayya anjama ri kantorok, nassami jai tau niurang sibuntuluk, niurang carita, pila’ bajik tongi intu bateta akkana, accarita surang taua nasabak pilajarakki ciniki atau ammacai tau maraeng. Sambil anjamaki kulle tongki tambai pengalamangta, paissengangta, siagang maraenga pole.
Sollanna salla' manna kemaeki anjama, kulle ngasengji kijama, ka jai ni isseng.


Buburuk jangang anne ritambai gangang wortel, sinao siagang boyok anjari buburuk massalewangang. Rampana buburukka anne ammake polongang lasuna kebo', keca' cella siagang cella alusu. Buburukka anne ripareki assere pallui je'ne' siagang jangang sangenna sitangga langorok, nariangkakki, ripakecce naripolongi. makarua ripallui kaldu jangang, ricampuruki berasa siagang rampana ripallu sangenna sitangga ti'no. ripantamaki polongang wortel, polongang booyok, siagang lekok sinao, rigaruki sanggenna ti'no lalo riangkak. Makatallu gocok talloro jangang kamponga, lalo rimasaki ri kawa tena lengket tena make minyak, lalo ri kerek nipisi'. Makaappa dipassadiakan mangkok buburuk, bonena buburuk ribolikki ri mangkok siangang ricamporokki tallo dadar siagang lasuna eja sanggara. Nyamangi poe dicamporoki lemo, lombok, siagang canggoreng


Martabak iami antu sala sekrena kanre kanreang na ngaia tau matabbalaka ri Indonesia mulai anak anak cakdi sanggengna tau malompoa. Nia rua rupanna martabak paling na issenga tau iamiantu martabak bayao siagang martabak bangka.
Assingkamma arengna, martabak bayao iamiantu martabak bahang dasarna iami antu bayao siagang dageng ni bungkusu siagang lumpia goreng. Biasana ni kanre ni passiurang siagang saos lekbaka ni amme riolonganna.
Anne martabak bayao ni pilei tongi kana cocoki di kanre ni passiurang siagang kanre. Maraeng akulleki na pasassoro kasiakna assipak siagang bergizi na pakamma bayaonna, dageng siagang gangang gangangna.
Untuk martabak bangka iareka martabak manis iami antu martabak bajinna ni kanre kale kale ni pare kanre-kanreang iareka bajik tongi ni passiurang minumang assingkamma susu siagang kopi.
Martabak bangka ni balukang sikuntung rupa rupanna kasiakna pakaramula rasa coklat, susu, keju sanggengna untu.


Pakrasanganta Eropa kulle ni gappa siagang lammorokji, tena na singkamma ri Eropa Barat. Apa apayya ngaseng nipake Euro kajjalaki. Russian Moscow UMR na todong singkamma ri Jakarta 5 – 6 juta, jari anjo biayanta allo allo punna erok jappa jappa sanna ji lammorok na. Mingka ri batasak ta ji ri bahasa na siagang jai palukka ri Rusia Moscow na ST Petersburg mingka aman ji punna jappa ki siagang tau sikedde ja, teai tau jai antu ak kalompoka kah kulle ki ni incarak ri palukka ka rinjo. Ambawa maki doek kes mingka tea makii jai dudu, baijikanji debit. Kanre kanre na todong cocok ki ri selera ta tau Indonesia, jai tampak nganre cina todong.


Anne mi pandangan ku nakke battu ri segi Consultant Finance Business. Dana darurat ka antu singkamma ii ni kana ban serep, bayangkan mi punna katte sementara ni erangi otoa mae ri daerah antasari nampa tiba tiba ban na otoa lappo ki lalang kondisi na tangnga bangngi. Sekre sekre na cara katte kulle ni parek tantu mi ni sambei ban beruna katte harusuk kinaong ngalle ban ri bagasi nampa ni sambei tippa tippa nampa jappa ki moterek. Anjo mi konsep na dana darurat. Dana darurat antu apa apa termasuk krusial. Ngapai? Kah katte tena ni issengi kapang battu na anjo badai aa mae ri katte.


Singapura anne kullei anjari tujuan utama liburanga. Ri Singapura nia' Universal Studio, Marina Bay Sands, sanggenna Merlion, jai destinasi wisata ri Singapura menarikki rikunjungi. Punna mae ri Singapura, wajikki di pakasiap baji' baji'. Kullea barang ammile hotel pammatanganna strategis siagang aksesna gampangi nappatuju pammantangang hiburanga. Nia' hotel kullei anjari pilihan punna mae ri Singapura. V Hotel Lavender anne se'rena hotele'ka ampikki siagang Stasiun MRT, Gedung Ica, Aperia Mall siagang Sungai Road Laksa. Fasilitasna ri hotele'ka nia' WIFI, TV, kulkas, pakalotorok uk ri kamara'na. Fasilitas penunjangna nia' outdoor pool, taman, balla kanre, siagang pusat kebugaran. Anne hotele' nia sagangtuju variasi kamara'na sesuai kaparalluang. Taua kullei ammile kamara' paccinikangna gaddong gaddong tinngia singapura.


Mantangi Ridho ri dallekang ballakna Sukma, lekbaki sinanji erok mange ciccinik tenis surangi. Niak kapang sampulo menit attayang Ridho nampa suluk Sukma battu ri ballakna. Tena sallo aklampami anjo ruayya mange ciccinik sigandeng lima. Ammalli memangmi karoppo’ surang kanre jawa sollanna kulle nakanre sambil cicciniki tau akkarena tenis. Sukma memang sallomi nangai dudu teniska. Njari punna niak pakgaukang kamma anne pasti mangei ciccininik, Rishomi injo nangai urangi ka Ridho wattunna cakdi pakarena tenis tongi. Riolo biasa tonji Sukma mange naciniki Ridho punna aklampai mange pertandingang, injomi pakaramulana ngurana Sukma nangai ciccinik teniska. Mingka punna nisuroi akkarena Sukma, tala na issengi kamase. Mingka nangai dudu ciccinika, manna sistingna teniska nakuasai ngaseng, sikura skorna surang antekamma batena akkarena, pokokna iya ngaseng na isseng.


Anjo ide bisnis ri balla ka jai tau cini ki sikamma jasa bissa motoro'. Ka tena ja ri pake modala lompo punna a'pare ki usaha jasa bissa motoro' ri balla. Ka anjo Usaha jasa bissa motoro' ka jenis usaha kulle ki na janjikan untung lompo poe. Apa poe punna battumi musing bosia, anjo paballia battu tarrusu' ki ka erokki na bissa motora' na ka ra'masa' ki sanggeng na musing bosia niak. Siapa alat na ri butukang sikamma kompresor, embere', kanebo, sampo oto ato motoro', selang je'ne sanggeng na listrik na je'ne poe. Ri perkirakang modala na punna erok assung ke usaha anne kurang la'bi 8 jutaang modala na.


Urangna bedek setanga anjo punna niak tau jai dudu balanjana. Sanging jai napasuluk doek ammalli barang-barang tala naparalluji. Apalagi kinne jai aplikasi akbalanja online taua, Hp ji nitakgalak, kulle maki ammalli barang. Tenaja na ngapa punna ammalli mingka parallui nipikkirik memang nibutuhkangi atau tenaja, barekka punna lekbaki niballi tenaja na nipakei. Erok duduta ji ammalli pasuluk doek, anjomi urangna setanga. Nakuai pak ustaz bajikangngang tongi punna kibolik-bolik lalomi doekta nampa pasuluk sakka’ na, kisareangi tau toata atau bijangta anjo parallua. Nasabak iya ngasengji antu la cinik-cinikki punna nia susanta, punna garringki, iya ngasengji anjo la mange ri kitte cinikki. Njari bajiki ounna kibolik-bolik mami doekta tea maki balanja dudui.


Injo kanre kungaiyya iami injo gantala. Inne gantalaka iami injo dageng jarang nipallu rurung ceklaji, na tenamo rampa maraeng. ilalang na simangko gantala akrupa-rupai, nia dageng assi na bone lalang na. Punna nakke, kungai i injo assi na sekde lamek lamekna. Paling kungaiiya ri ganta jarang iami injo erena. Injo ere gantalaka tena naku lekba anggupa ri kanre-kanre maraenga. Assisala cotoya, ia mi lansikammai pallubasayya. Na punna gantala khas ki erena, ka injo bau jaranga ammunjulu na ammbajiki pakkasiaka. Kaminang assipaka punna kammu kammu inji, poremami naung ri kallonga. Injo pole dageng paling porea punna lumu na liba lolisi ilalang babayya.


Punna antamakmi bulang puasayya, bulang Ramadhan loe barakka’na, anne Ulfah siagang andikna nangai pala’ tulung ri ammakna niparekkang pallu butung untuk pakbukana. Pokokna punna puasa allo pertama, musti pallu butung pakbukana ka nangai’i. Punna karueng lekbakna assambayang asara’ mangemi ri dapuruka Ulfah nabali ammakna apparek pallu butung, napallui untia nampa napolong-polong sambil napilangngeri manggena angngaji. Punna lakbiringmi akbuka, napasadiami anjo pallu butunga siagang siro’ dinging nampa nakanre akborong-borong. Pasti langsung ngasengi lakbusuk, tena niak sisanna. Ka tania Ulfah tonji, iya ngaseng sipammanakang nangai todo’ji nganre pallu butung. Doboloki nyamangna punna nikanrei ri bulang puasayya. Apalagi punna nicampuruki siro' dht, tamba ga'gai kasiakna.


Antekamma batena nipabajiki punna takkala rugiki taua. Pertama paralluki parek evaluasi, kiciniki apa passabakkangna saggenna kulleki rugi. Palakki battu ri paballita atau tau jai pengalamanna ri bisnis, apa kurangna anne bisnista na kulle rugi. Maka rua, punna niak ide nasareangki anggotata, kulleki pikkiriki bajik-bajik, punna antamaki ri akkalak, kigaukangmi, tala niakji salahna punna kicobai. Maka tallu kicobai pala’ solusi battu ri tau profesionalka, tau jaiamo pengalamanna akbaluk-baluk barekka kulleki guppa ide beru. Lekbakna anjo kimanfaatkangi bajik-bajik sosial mediata punna niak, nasabak kamma-kammayya anne jai tau sanging sosial mediaji naciniki, battu bari’basak sanggenna bangngi. Biasa tala niakji erokna akbalanja mingka nasabak niak nacinik balu’-balukanta ri sosial mediayya, naballi’i.


Ak gambarak atokah ak lukisik kulle kapang. Mingka tena kulle ni parek anggunly, ammake paki prinsip ak lukisik barbarly. Wattu ku ulang tahun subangngi, agang ku na sareka seperangkat cat siagang sekre tas anjo anjari canvas na. Mingka tena na sare ka kuas na. Tantu mi nakke, tena kulle ku tagih anjo kuas na. Sukur sukkuruk lekba maki na sare hadiah hahaha. Kah anjo mi nakke ku putuskangi pakei anjo hadiah battu ri agang ku lekba ku ammalli kuas. Mingka sayang na anne nakke tau takkaluppa ka, sanging niak keinginan ku balli anjo kuas ka mingka punna antama ma lalang toko ku kaluppai mi.


Nia' tiktokers appare' tantangan anganre karena tena nanggai sialloang. Anne tiktokerska tena naanggai assi bembeka. Anne tiktokersa nasareang momenna a'tantangan ri media sosialka. Anne tiktokerska nyamangji narasa, manna kanreangna tena nanggai. Kanreang makase're nacoba anjo kanre kebuli siagang assi bembe, hasili'na malah na'angaiki anne rasana kanreanga. Kanreang makarua nacoba anne gule bembe, hasili'na tena naanggaiki anne rasanna, sangkamaji sate bembe tena na'angai nasaba' tena na'angai bauna. Makatallu anne tiktokerska nacobai inunga tena nangai anjo sodayya, hasili'na anne tiktokerska naangaiki anne sodayya. Le'baka najalangi anne tantanganna,anne tiktokerska nakana tena naangai soda nasaba tena baji ri kesehatanga, punna bembe, tena naanggai nasaba' bauna tena nyamang ri ngandre siagang alergi.


Siallo bujuruk niak sekre karaeng akkaliling ri negarana. Punna niak nalaloi tampak maraeng, ia ngaseng taua mange naborongj erok nacinik. Mingka niak tampak nalaloi, niak nacinik tau toa kamase-mase, anjo tau toayya tena naciniki karaenga. Njari anjo karaenga nabattui anjo tau toayya nampa akkutaknang ngurana tena nu surang ngaseng anjo tau akborong-borong cinika. Nakua anjo tau toayya sebelumnu niak todok karaeng battu nampa niborongi tongi ri iya ngasneg taua. Mingka sikura allo lekbakna anjo ammoterangi na niawangngang. Niak todo’ buru’ne kamase-mase ammoterang wattu intu nampa niawangngang ri ampikna karaenga. Njari punna matemi taua tenamo nisa’buki kemae karaeng kemae tau kamase-mase ka singkamma ngasengji tampakna salla, iamintu buttayya.


Angklung seara esensial antu kulle ji ni karenai secara manual. Mingka jai upaya kreatif ni parek barak kulle ni modernisasi ii anne alat ka, antara lain anjo Angklung elektrik, otomatis (Agus Suhardiman, Kadek Kertayasa), Klung – Bot (Krisna Diastama , Karismanto Rahmadika, & Eko Mursito Budi), sanggeng na Tra – digi (Hasim Ghozali). Angklung kamma kamma anne populer ki secara Internasional, bahkan terdaftar anajri Karya Agung Warisan Budaya Lisan siagang Non Bendawi Manusia battu ri Unesco pakarammula inji 16 November 2010. Kah anjo punna tanggalak na mi ni peringati Allo Angklung Sedunia. Google bahkan anne alloa minawangi na peringati antu ammake doodle.


Sambil accicinik pilleng Tajwid Cinta, acca’ma tommi manggeku kanre nikuayya baruasa. Kanrejawa baruasa, kanreang khasna Mangkasarak biasayya niguppa ri pakgaukang kammayya tau la bunting siagang tau akkeka'. Anne kanrejawayya bundalaki, warna sikola’ siagang niparek battu ri bahang tenayya lemakna. Biasana anne kanreanga nikanrei surang jeknek bambang. Sanna’ji gampangna niguppa bahangna anne baruasaka, iareka tarigu lekbaka nisanggarak siagang kaluku. Punna erokki lakbi tekne, kulleki ammasang baruasa siagang campurang golla eja. Bajikna anne kanrejawayya, manna tala ammakei pengawet wattunna niparek, kulleji attahang anne kanrejawa baruasaka sanggenna sibulang, njari cocok dudui punna erokki panjari oleh-oleh battu ri Mangkasarak. Pasti nangai puringangta nierangngang kanreang kammayya anne.)


Karaeng Gowa anjo Sultan Hasanuddin kullei na gabung kassa'na Kerajaan-kerajaan ri Indonesia ri timoreng ka erok ri lawang anjo bangsa Belandayya. Anjomi ka kassa'na Sultan Hasanuddin, tau Balandayya ri juluki De Haantjes van Het Oosten battu ri Balanda artina Jangang bura'ne battu ri timoreng. Sultan Hasanuddin poe karrasa' ki na lawang Balandayya, ka jai janji na tuntutan VOC tena na tarimai. Sultan Hasanuddin anjo tokoh adat na Sulawesi Selatan na anjari pahlawan nasional poe. Sultan Hasanuddin anjo Karaeng Gowa ke 16. Sultan Hasanuddin lassu ri tanggala 12 Januari 1631 ri Mangkasara. Nampa matei ri tanggala 12 Juni 1670 ri Mangkasara umuru' na 39 taung


Surang agangku, anak baine ri ampik ballakku, sitaung lakbi toa na nakke. Punna karuengi akkarena bulutangkis maki antu ri dallekang ballakku. Naballiang maki anjo manggeta kok bulutangkis sollanna kulleki akkarena. Riolo kakjalak kijai raket kamase, njari biasa partongkok korongji nipanjari rake’ atau biasa todo’ papang ji nipolong kamma rake’, bajik tongi punna natabai kok bulutangkiska. Akkarena maki antu kamase manna mamo tala niak net na, biasa pole pissingkurami mattung ri solonganga anjo kok bulutangkiska mingka ni alleji nampa nikarenai pole. Biasa todo’ baiki kok bulutangkiska mange ri parapara ballakna taua. Anjomi riolo nikasiak tojeki kakkarenang cakdita ka jai dudu kulle nipanjari kamma rake’ manna mamo tala kullea paki ammalli rake’ kamase, mingka tania injo anjari passabakkang tena ki olahraga riolo.


Ri bari'basa' sanggena karueng anne taua risibuki jai jama-jama. Nia' kalana katte nyamang siagang kesibukan ri lakukan. Punna anne beban pekerjaanga jai dudu kullei taua kewalahan. Nia' kulle rilakaukan punna sibuk supaya tena namangang tarrusu'ki. Annontong film anne kullei anjari alternatif punna mangangi siagang rutinitaska, nasaba anne alloa jai pilihanna lakemaeki kulle annontong film. Annontong film anne kullei naalihkan sementara kasibukanga. Nia' manfaat baji'na anne taua punna annontong film. Makase're kullei napalanyya stresska nasaba; anjo hormon stresska lappasaki risambei siagang hormon endorfin kullea naapanjari emosina tua stabli siagang angappa kalongangan. Makarua kullei napare taua appilajara hal-hal berua nasaba' anjo filmka biasana nia' budaya siagang sejarah ri daerah maraenga.


Nakke lahirik ri sekre kampong anjo areng na Bukit Baros Indah. Lahh ngapa na kampong? Kan ni kutaknanga desa, yahh singkamma ji punna ni cinik arti na ri KBBI. Kampong ku nakke anne labbi dingin battu ri Lembang, segar, hijau, siagang burung burung anjo jai inji ak kicau kicau, mingka tena tongja na tak isolasi iyaa, jarak na kulle niak 3 jam battu ri pusat Bandung punna ni tempuh ammake oto. Ni onjok ki umuruk 6 tahun, nakke lette mae ri Jakarta mingka kah sekre siagng lain hal nakke lettek ka poeng moterek mae ri Baros Hill (Nakke bisa ku sakbuk kamma anjo), yahh singkamma anjo kisa kisah na Obama lah haahaha. Nakke ku labbusi mi waktu ku rinne anjo panno kegembiraan siagang ballisikkan sanggeng na sebelum na nakke mae ri Bandung erok appilajarak.


Imran punna moterekmi battu ri kantorokna, tena na langsung moterek ri ballakna, mantangi rong attayang lurang lalang ri aplikasi maxim. Anjari ojek online sollanna niak tamba-tambang pammalli berasa’ ri ballak. Anjo mi nagaukang sigompoang tau punna niak wattunna lakbi. Anne ojek online tenaja na ammilei wattu, erok-eroktaji punna niak issede’ wattu kosangna, akboyai issedek lirang, punna tena, tena todo’ja. Punna guppami lima lurang, atau ganna’mi pammalli berasakna siagang kakdokangna, moterekmi ri ballakna istirahat. Bajiki memang towwa punna rungka kijaki, tenapa poeng ki bunting, na gassing jaki pole, boya memang maki jama-jamang kullea nijama. Tea maki pikkiriki gengsina, punna niak tau caritaiki, passang tommi mae yang penting hallalaki.


Mangei Tamink ri ballakna Culli’ erok na inrang laptopna nasabak anne laptopna Tamink panraka, nampa niak tugasna erok najama. Njari ni pa inrangngangmi anne siagang Culli’. Wattunna nasungke laptopna Culli’ takkallasaki nyawana Tamink, jai dudu pideo rua tau baine siagang buru’ne tala ammake baju. Batena mamo Istigfar Tamink. Tena sallo antamaki ammakna ri kamarakna Tamink naerang pakeanna. Lakbi takbangka pole ammakna nacinik jai pideo kamma anjo, langsungi nabakji-bakji anakna, nakanassui ngurana niak kamma anjo. Njari anne Tamink natalipongi Culli’ nasuroi mange ri ballakna allei anjo laptopna. Nakuai Culli’ ri ammakna Tamink, tenaja towwa angngapa tanta ka lompomi anakta, kulleji ciccinik pideo kamma anjo. Langsungi ni ondang Culli’ ri ammakna Tamink.


Rafa, anak buru’ne kelasa’ rua SD, napalaki ri ammakna nierang mange akjappa-jappa ri Kebun Binatang Ragunan. Ammakna tongji poeng janji’i kua punna rangking sekreko Rafa, kuerangko kemae-kemae nu keroki. Lekbakna angngalle rapor, sitonjengna guppa rangking sekre. Njari wattunna nakuai Rafa eroki mange ri Kebun Binatang Ragunan, langsungji nierang siagang tau toana. Battuna ri konjo tampaka, sannangi nyawana Rafa nasabak loe nacinik olo’-olo’, niak bibasak, darek, gaja, jonga, kondo, tedong, ularak siagang loe kinja pole kullea nicinik. Batena todo’ napoto-poto anjo ngaseng olo’-oloka, nasarei kanre, biasa naurangbtongi akkana. Wattunna moterekmi siagang tau toana, lalang ri otoa napaui Rafa kua sanna’ sannang nyawana kulle mange ri Kebun Binatang Ragunan, napaui pole kua la napanjari carita jeka alloa, nampa napaccinikkangi ri gurunna punna antamakmi sikola.


Dinas Budaya siagang Pariwisata Aceh naluncurkangi Trans Meudiwana lalang upayana namaksimalkan sektor pariwisata ri Aceh. Taua kullei napake anne Trans Meudiwana gratis ri allo mingguna. Nia' rua rutena anne Trans Meuwidana anne pa'rimpunganna anne nia' ri Masiji' Baiturrahman Banda Aceh nampa mae ri Kota Banda Aceh ri Rute se're siagang mae ri Aceh Besar ri rute 2. Ri Rute Banda Aceh akkaramula ri Masiji' Baiturrahman nampa mae ri Museum Aceh, Rumoh Aceh, Makam Sultan Iskandar Muda, Taman Putroe Phang, Museum Tsunami, Kerkhof, PLTD Kapal Agung, Masjid Baiturrahim, Wisata Je'ne Ulee Lheue, Blang Padang, Taman Bustanussalatin, Rex Peunayong nampa ri balikki punna motere. Ri Rute Aceh Besar akkaramula ri Masiji' Baiturahman, Museum Aceh, Gunongan, Masiji' Kupiah, Rumoh Cut Nyak Dien, Pasar Jajanan Lampisang, Gampong Nusa, Kerajinan Keudel Bieng, Pantai Lampuuk, nampa ribalikki punna motere.


Salah sekre kanreang tradisional battua ri Sulawesi Selatan paling kungai iaminjo bannang-bannang. Anne kanrejawayya mara’maraengi kapang punna nilangngereki arenna, apalagi untuk tau battu pantarakna Sulawesi. Anne bannang-bannang sanna' ga'gana kasiakna, teknei ka niparek battu ri golla eja. Singkammai arengna, bentukna bannang-bannanga (benang-benang) kammai bannang kusu’ nilappa’-lappa’ siagang niak artina, iamintu ‘passikko gattang’. Njari teaki takbangkai punna anne kanreang khasna Mangkasarak biasai nipasadiang punna niak pakgaukang tau bunting ri Kota Mangkasarak. Sanggenna kinne, bannang-bannang niparek kijai ammake cara tradisional, manna mamo niak tommi sikekde tau apparek bannang-bannang ammake masina. Punna mangeki ri Mangkasarak kulleki ammali bannang-bannang nipanjari oleh-oleh nampa nierang moterek ri kampongta.


Ki bayangkan mi bawang, sekre tedong bolong kulle ni sare harga ri 60 juta (annang pulo juta) sekre ekko. Anjo beru bolonga. Punna tedong ballang atokah bule harga na pakarammula ri Rp 600 jt (annang ratusuk juta) sanggeng na Rp 1 Miliar (sekre miliar) sekre ekko. Anjo ulung ulung na anne tedong nga ak deret ki, tena na sekre bawang. Ri rate na ballak ka todong biasa na kulle tappasang patung ulu tedong. Niak tallu (3) warna tedong pakarammula kebo, bolong, siagang ballang atoka biasa ni kana bule. Anne patung nga todong na pacinikkangi status sosial na anjo punna yaa.


Tena nasiapa sallona, massing naparakai anakna sanggenna annganuammi umuru’ dewasa. Jari ri wattunna anngalle umuruk dewasa anne karaeng niaka anakna burakne, nakana. "Bajikangangi punna mange nipassuroang anakna." Apa namangemo napassuroimi anakna sarikbattanna bainea iareka tau Joloa I Samindara. Jari nakiokmi bedeng anakna. Taruk Mallintotokeng maemae sako anrinni ri ampikku , niak erok kupauangko. Jari mangemi anjo beng anakna. Battui mange nakanamo, Niak anne illak takasimbangangku ri kau anak. Nakanamo, ''Apa kutadeng. Nakana, Erokak ampattutukangi salanggannu siagang samposikalinnu I Samindara Baine." Nakanamo Taruk.Apa-apa naerotta, inakke anakja ku nipakjari, paralJuak annuruki erok tau toa. Jari, lekbaki apparurumi anne karaenga. Nakiokminjo sangkamma tuni patappaka iareka suroa poro lamange assuro.


Masigi niak tampa' ta'sungke na siagang tampa' luara na, ri tongkoki' dinding, niak poe menara na masigi ka akkulei gampang na sebar sa'rang Adzan ka. Masigi niak poe mihrab na ri pasang ri dinding na akkulei anjari arah kiblat battu ri Makkah. Niak tampa' wudhu na poe ngaseng masigi ka. Masigi kulle ri kana tampa' su'ju artina lalang bahasa Arab. Masigi tampa’ sholat na umat Islamka. Riolo masigi ri pare' ri taung 650-750 Masehi. Salah se're masigi lompo ri linoa anjo Masigi Biru na ri Istanbul, Turki. Punna ri Indonesia Masigi lompoa niak ri kota Jakarta, antu Masigi Istiqlal. Kulle tongi anjari Masigi lompo ri Asia Tenggara.


Sebelum na nakke ku jawab, kulle nakke erok ka kutang rong na, persepsi na katte kamma anjo battu kamae kira kira? Lekba ki ka research data antu na pa cinikangi kana anjo office worker or white-collar worker are less anxious daripada blue-collar worker? Nakke anjari peniliti antu akrab ma siagang dunia data, sebenar na tena ja. Mingka semenjak ku sadari PHK sannak jai na karna ane Corona virus ka, white collar worker antu singkamma ji anxious na siagang tipe tau anjama lainga. Apalagi kamma kamma anne. Mingka iyaa tatta ji akkana kamma anjo kulle kapang katte tena ni kulle ak carita gambling ni parek demo ri lalanga toh.


Tena ni bosan bosan poang ki ni pa ukrangi ki, riset ki rong pasarak. Katte kulle coba coba browsing, ki kutaknangi mae ri agang agang ta, kutaknangi keluarga ta, kutaknang mae ri keluarga besar ta atokah kolega ta punna niak. Toh sinampe punna ak baluk maki kan mae ji ri agang agang ta rong ni promosi kan. Battu na mi rinjo iyaa kulle na sare ki saran siagang kritik mae ri produk ta. Jari na katte kulle ni revisi kulle ni update isseng antu packing kah atoka rasa na. Punna prosuk na makin nyamangi, kulle sinampe niak “pemasran antu langsunga atokah tena na langsung.


Nakke lekba mi ku jelaskan, teai kamma kamma anne rong kah burakne ku sementara parallu ii ri pendidikan na, nampa alasan lainga antu lekba mo jai ammake (nakke, burakne ku, laptop na burakne ku, ammak mertua ku, siagang tau ak gosok ka ri ballak). Nampa ni issengi apa jawaban na? Sekke na , wifi ji poeng. Wkwkwkwkwk astaga wehhhh, punna wifi ji poeng ngapa na tena nu pasang ri ballak nu kaleng kaleng nu? Nampa bajik ku nakke ku balasak ji senyum senyum, kah tena ku erok tanggapi sinamperek anjari lakbui. Jari anjo ibu ibu ka palak ka password wifi anjo otomatis tassambung mae ri hp na burakne na, hape na anakna, siagang hp na.


Loe tau nangai appallu kanre punna ammakei korong kukusuk, sollanna kullei naroba pola kanrena anjari lakbi bajik, tania kanre nisanggaraka. Nassanami punna erokki nganre kanreang kukusuk, parallupi niak korong kukusukta. Koronga memang loe jenisna, annemi salah sekrena, korong kukusuk, nipake untuk angngukus kanre-kanreang, biasayya kanre nikukuska anjo kammai dimsum, pepes, pawa siagang kanrejawa maraeng. Kulle tongi nipake anne korong kukusuka punna erokki bambangi kanre. Berasaka todo’ sannang ga’ga kasiakna punna nipallui ri korong kukusuk, cillaki anjo kanrea, tahangi poeng, maraengi punna nipallu ri rice cooker. Bajik tonji iyya ka manna nibokoi tenaja nangngapa, mingka biasa libai kalotorok kanrea, ejai poeng rawanganna. Njari bajiki punna niak todo’ korong kukusukta ri ballakta.


Pammaja anjo ni pareka battu cast iron napunnai kagunaan tinggia lalang bolik bambang na pallu pallu aa labbi sallo ni banding lainga. Anne pammaja ka cocoki nipake pallu kanre kanreag anjo parallua suhu bambang sannaka tinggina. Manna mamo battalaki nampa kajjalaki poeng, anne pammaja ka tena ga gampang panrak assalak ni rawat bajikji. Ikatte kulle pakei anne pammajaka silalang ta tuo. Ri pake pake awalak ta, ni sakring memang sibukki appallu kah parekki rong nikana seasoning. Seasoning anjomi nikana ni lapisi ki rong muko na pammaja cast iron make minyak. Anne barak lapisan anti dakki na tapparekki battu anjo proses ka sinampe tenami na berkarat punna ni boli ki. Tapina punna bisa maki, dedeh sanna ni ngaina anne pammajaka.


Bagi ta katte antu pemula yaa, anne apa apa yaa sannak penting na kah katte biasa na kulle ni punnai sakring cemas lalangna ni parek pendakian. Tekamma anjo apa apa yaa katte harusuk ni persiapkan mental ta labb riolo. Anne apa apa yaa tantu kulle sannak berguna na punna niak apa apa antu tena ya ni kerokki, katte kulle ji ni antisipasi kaleng kaleng ta siagang ni tenangkangu kaleng ta siagang ammikirik positif ki. Niak tong anjo apa apa kulle terjadi wattu ta tersesat atokah agang ta na alami masalah battalak. Jari butuh penanganan antu cippa ka. Anjomi harusuk ki ammikirik realistis, tippa, siagang tanggap nampa efektif todong sannak ni butuhkan.


Injo to isse kanre ringanga atau ku sakbu pappisolo, biasana tanning tanning rasanna ingka nia tonja tena. Contona, Barongko. Inne barongkoa nipare battu ri unti injo nipoca poca nitamba biasayya golla inru iareka kebo na nirokok ri raung unti, nampami nisaungi ri korong rateanna pepeka. Anne barongkoa sekre pappisoloro sanging niaka ri pakgaunganna tau Mangkasaraka; Pakbuntingan, Appasunna, atau pakgaukang kamateanga. Pappisoloro maraenganna iami injo Pallu Golla, inne pallu gollayya tenai ri pakgaukanga ingka sanna nangaina tau Mangkasaraka. Ni pare ri ballaji untuk nakanre tau ilalang ballakna, punna barikbasa iareka karieng. Inne Pallu gollaya nipare battu rig olla eja niparere rurung santang nampa niarei unti ajjari dageng dagenna.


Tampa’ wisata na arenna Danau biru ku mangei wattuku mange ri Sulawesi Selatan ri bulang Juni taung 2018 lalua. Tena na kulle ku kaluppai anne Tampa' wisata danau birua. Nakke na tallu agangku mange ri Sulawesi Tenggara tena na ku sia-siakangi mange ri inne tampa wisata Danau biru a. Sanggenna tallu jam maki ri jappayya battu ri tangngah kota. Akhirna sampai maki ri inne Danau Biru a. Anjari ri parkir ki riolo oto a nampa jappa bangke maki ri arah na mange ri Danau Biru a. Anne anjari pengalaman se’reng ku na agangku ngaseng mange ri Sulawesi ka tena niak battu ri kita battu ri Sulawesi.


Ri kana battu ri TechCrunch, ri awala dallekang na punna ri pakei aplikasi pihak tallu na taccini ki sikamma bug ri antarmuka pemprograman aplikasi (API) na Twitter. Tapi na detail beru na na paciniki perusahaan na sengajai na batasi akses ri aplikasi pihak tallu na. Jai pengguna Twitter na sadari ka ngaseng na tau tena kulle na akses aplikasi pihak tallu na. Pa'pare' aplikasi na anjo tettere ki na akui punna anjo masalah ya na kana anjo berusahai na hubungi perusahaan pihak tallu na. Aplikasi pihak tallu na sarringi na pake pengguna na na ulir ka Twitter nampa tena battu ri perangkat lu'mu' na milik perusahaan.


Visi na battu ri Elon Musk anne barak teknologi anne sannak ka luar biasa na anne mi sekre perjalanan battu ri kota Washington D C mae ri kota New York antu kulle aa ji ri tempu lalang wattu setengah jam. Sannak luarak biasa na toh? Bacai narrusuk. Elon Musk todong na punnai visi erok na parek anne perljalanan nga sannak lammorok na, kulle 1 dollar US ji sekre tau lalang sekre kali perjalanan. Niak sekre pod kulle aa na bawa 8 sanggeng na 16 penumpang , battu ri Boring Company. Apa pi poeng anjo na parek ki teknologi Hyperloop anne berbeda? Boring Company teai ji areng perusahaan antu unik ka, mingka todong na punnai arti anjo literal ka. Boring lalang bahasa Indonesia arti na antu Pengeboran.


Ribori mangkasara sanna niassengna angkana coto Makassar akjari kanre-kanreang sanna niboyana. Punna niciniki coto makassarka sebenarna ribori mangkasara tenaja nassisala siagang ritampa maraengang singkamma ribori maraeng, ingka punna mangeki akjappa2 rijeneponto coto mangkasarana sisalai rikampong maraenganna, apamo anjo lanri daging nipareka ni pareki battu ridaging jarang ia berua nipolong, iami anne sabakna nakkulle assisala tongi ballinna, lanri ritampa maraeng akkulle injapaki angnganre coto Makassar punna niakmiki apparikoccikang doe ruampulo allimasakbu, ingka punna ritampa pangngnganreang coto rijeneponto tenamo kikulle angnganre punna doetta sikamma injo lanri ri jeneponto tampa pangnganreang coto makassarna napatoki pammallina antara Tallupulo allima sakbu (35.000) sanggenna patampulo lima sakbu (45.000).


Naik bulu’ iareka salah sekre olahraga angngewayya alang. Teaki pandang entengu bulu’ka nasabak manna mamo gammaraki nicinik battu bella, amanji nikasiak, mingka anjo cuacayya kullei a’roba-roba wattu-wattu, tena ni issengangi. Nassanami iyya punna tau biasa memangja naik bulu’ niakji pasadiana, na erang ngasengji pakakkasakna, sanggenna ganna’ na erang. Mingka punna erokki mange naik bulu’, tania kagassingang ji ni parallu, musti tongi gassing pikkirangta, mentalta sollanna tena ki liba dudu dodong, nampa erok moterek. Memang iyya biasa taua apalagi punna beru paki, nisawalaki battu ri cappakna bulu’ka, padahal punna nirapikmi naik, kulleki cinik pemandangang gammarak, langsungi biasa nikaluppai mangnganga, nikaluppai inranga nasabak gammarak dudu pemandanganna.


Cara ka rua dana darurat ka selanjut na antu mi ni balli proteksi singkamma asuransi kesehatan manna mamo katte punna maki dana darurat (asuransi kantorok, bpjs) antu biasa na tena ni dugai singkamma biaya ak balle, anjo tattak tena na gannak. Anjomi katte harusu ki punnai asuransi kesehatan antu porsi na singkamma ji ni sisihkan income 5 sanggeng na 20% barak kulle niballi asuransi. Sikedde ni edit, proteksi asuransi singkamma apa antu nikana Proteksi perlindungan penyakit kritis antu kulle ni claim battu ri tahap awalak sanggeng na akhere. Ni tabungi moterek anjo nasabah / client ka punna kejadiangi klaim, anjo perusahaan asuransia kulle na tabungkan ki sanggeng na umuruk 65 taung.


Anne Julie apparek mi warung na sare areng nikana Nyonya Ballak ri Bandung wattu na taung 1999. Anne warunga ni bangung na sabak Julie siagang burakne na ni sakbuk riolo lekbak na taba sussa lalang ekonomi na. Ri oloang na wattu na bangun warung na, sawe iyaa na baling ii burakne na akbaluk kanrejawa manna mamo sarring na songka taua ri warung warung na tampakia erok bolik. Mingka, si lalang na wattua ni cinik pilak jai tau suru parek kanrejawa mae ri iyaa siagang burakne na anjo mi na kulle poeng ammenteng maik. Na cinik pinak jaing tau suru parek, nabangung mi anjo warunga sanggeng na taun 2020, Julie sanging inji na coba kanrejawa nii pareka ni warung na sanggeng na na panjari bajik poeng anjo resep ka.


Naia ri wattu nalanngere’namo kana-kananna lapong tukalumannyang nasapu mami naung barambanna napakamma pakrisik allanngereki kana-kananna lapong tukalumannyang. Kammami anjo sipak-sipakna lapong tukalumannyang mange ri tukasiasia. Nappala’ doammo lapong tukasiasi mange ri karaeng Malompoa, Barangna nipappidallekiji ati maciknong, battuang kana ati sakbarang andallekangi paccoba antattabaiai. Apa na napaccinikammi erok kalompoanna karaeng Malompoa ri atanna, matei manggena I Kukang natuju batu lompo. Naia ri wattu matenama manggena I Kukang sanna’mi pakapacce-pacce parru’na nasabak taena sekre tau anturungi, taena todong tau erok anngerangimange ri kuburuka antarawangi nasabak kasiasina. Angarru'mi amma'na i kukang assolong-solong je'ne matanna, appiraumi appala' tulung mange suro-surona tukalumanyanga. Apaji naiamo anjo nasuro naerangi maya'na bura'nena mange ri kuburuka.


A'raga ringan anjo salah se're na arenna Yoga. Yoga anjo a'raga jai tau karenai ka gampang ji ri gaukang ri balla. Ka Yoga kullei na tambah seimbang na kalea. Kullei poe jai kasia'na ri kalea anjo kullei na pare' anjari sannang nyawa ya, na kurangi stress ta na depresia. Tena ji na susah gerakan na ri gaukang, gaukang mi gerakan gampang na na tena ji na taba ki  . Niak siapa gerakan gampang na ri gaukang anjo cat pose, cobra pose na child pose. Kulle ki accini ki gerakan na ri youtube nampa gaukang mi ri balla. Gampang ji toh.


Akkoko ri balla'ka kullei napagammara'ki tampilaga ternyata tong nasareangi jai matu-matu rikau. Akkoko anne cocoki angisi wattu luanga siagang anjari stress release. Mingka punna akkoko kale kale jai inji tau ragu siagang tena ngisseng antekamma akkoko. Punna akkokoa bajina ammile pammantangang cocoka, pilei rodong lokasi manayya kullei riapanjari koko. Punna ero'' attanam ri halaman dallekangna ballakang atau ri bokona balla'ka. Punna tentukan lokasi, nipatangara'ki akses raranna alloa, jenis tanamanga cocoki ri tanam anjo ri lokasia, siagang kondisina buttayya. Pirangna tanamanga anne parallui rarana alloa cukup punna eroki ri tanang ri pammantangang teduha tenan natumbuh maksimal. Pirangna tanamanga tena kulle ri tananang ri butta mara'ka siagang ri tanang ri rawangna poko' labbi lompoa.


Tikamma batena sare pappilajarang punna lampasiaraki, parallui nipakaramulai ri sesena kalenta. Kammami nakungi Tungka, niciniki baji baji injo video iareka foto punna lanipostingi, kamma injo gauk gauk kalea nipakabajiki. Misalna na mo injo nipaccinikangi punna nia loro niciri ri dakkangta, nia allei injo loroa nampa nia erang mange ri tampakna. Na nakungi pole punna tena nimuntulu pammelakkang loro, gitte appantamaki injo loroa ri kantong plastik sementara, lamminropaki nampa ni erang mange ri pammelakkanna. Intina, kisarea panggambaran injo tu amminawang tu anciniki videota kungi inne ri tampaka tangkasaji jari teaki ammelakki loro kinne. Na punna nia lorongta ki pelaki ri pammelakanna, na punna lere kiboliki ri kantung palastik rolo naki erang amminro.


Nakke siagang bainengku biasana punna eroka aklampa angnganre pantarak, sebelumku assuluk akboya a riolok tampak panganreang bajika siagang gammarak tampakna ri media sosial.
Biasana ni ciniki berdasarkang, menuna, suasana na, harga kanrena, sianga akrunganna. Punna lekbama akboya na kunggappa mo biasana ku ciniki komentar-komentarna tau lekbaka battu kanjo ri restorang ku cinika ri sosial media. Anjo komentarka ri media sosial arenna ni kana food blogger, anne food bloges tujuanna memang untuk annulisi pandapatna mae ri sekrea restorang, na tulisimi antu menu-menu lekbaka na coba.
Anne food blogger tena na akulle sambarang anjama pakinne, na sabak niak pa ilmu jurnalistik siagang updateki info-info kuliner ri sekre daerah. Siagang tena na memihak mange ri sekre rua tallu restorang.


Tips na punna erokki a’pallu kanreang lalang balla ta kale-kaleng ta anjo niak 5 tips na. tips se’re sareangi perasang limo kacci ri berasa ka manna punna tunu mi kanrea tena na gampang basi, kalotoro kanrea, na sallo ri kanre. tips rua sareangi sike’de terigu ri minnyak bambang punna erokki sanggara juku na jangang manna tena na lappo-lappo. Tips tallu punna panaik je’ne ri pammaja biarkangi tallu menit riolo mendidih manna matei bakteri na. tips appa kulle ri jemur riolo daung unti a punna erok ri a’roko kanreang. Tips lima punna erokki appare’ susu tuang sike’de je’ne bambang manna tena na a’gantala


Ku cinik kemelut na ka linoang ku, jai agang agang ku anjo na sarankanga sannak jai na wejangan. Sekre wejangan anjo jai ku langerek na sare ka anne tau taua ngaseng anjo wattua antu mi “Sudah mo, lupakan mi. Lawan ngi anjo sedih nu”. Yakk singkamma makhluk sosial lainga, nakke ku minawangi arahan na iyaa ngaseng. Yaa nakke ni instruksikan ngi otak ku nakke barak kulle ku kaluppai anjo mantan ku. Ni ewai anjo sakting sedih siagang depresi ta, anjo nakke ku fokuskan. Berhaselek ka? Iyaa berhaselek ki naparek ka makin kacau balau anjo wattua, pinak ku ewai pinak na parek ka sessa.


Nur punna lekbak ngasengmi jama-jamang kantorokna, ri allo sattua pasti appattasaki ri ballakna. Bari’basak kinjai injo napatantang katinroangna, nasungkei tontonganna, akbarrasak, nampa na pel sekre ballak. Nalu’lu ngasengi perabotang ri ballakna, nasusungi sandalak siagang sapatunna. Lekbakna anjo appallu-pallumi, parek roti nasareang selai kaya, apparek susu energen sikola’, nampa nainungmi sambil ciccinik telepisi. Lekbakna anjo mangemi akbissa baju, na ammei rolo’ nampa nabissaimi. Punna tangkasakmi nakasiak, mangemi na panging ri dallekang ballakna. Ammenteng-menteng tommi intu Nur manna tassinampeja sollanna nitaba tongi kalengna ri allo bari’basak. Punna lekbakmi ngaseng, mangemi akjeknek nampa pilangngeri kelong-kelong ri kamarakna sambil cidong-cidong nganre roti, biasa sambil attalipong siagang urangna.


Pangalaman pertamaku accinik bulu tangkis langsung ri Indonesia open iamiantu sekitarak taung 2013, ri wattu nakke sementara kuliah ri Bogor. Ri wattua nakke lekbakmi ku selesaikan kuliahku, tinggalak menyusun skripsi. Nakke memesan tiket kualifikasi allo sanneng (allo nipakaramulaina Indonesia Open)  kalasak VIP sabak lumayan lammorok. Nakke sannak rannuku wattu anciniki bintang badmintong Indonesia secara langsung, apalagi siagang view niaka sannak ambani poeng mae ri paraia. Salain anjo nakke kulle jamak lima siagang paraia wattunna antamak siagang assuluk ri lapangan. Pertandingan kualifikasi sannak loe, setiap lapangan full. Jari nakke kulle ammilih tereanga erok ku cinik pertandinganna para pamaing Indonesia siagang sikuntung idola ku singkamma chobg wei, shen long siagang maraenganna.


Hanan Attaki iamiantu sala sekre penceramah paling na ngai ri kammayya anne mae ri kaum anak tau rungkayya, taungna ni ngai ri anak mudayya sabak pembawaanna gauluk siagang santai. Salain anjo, Hanan Attaki pole lincah akkarena media sosial sebagai tampat berdakwahna.  Caramah biasayya na pabattuang biasa tema tema ringan siagang berkaitan siagang masalah kehidupan ri allo-allo na. kamma mi anjo sabakna isi caramah na akkulle na tarima mae ri iangaseng kalangan, kususna tau rungkayya.
Salain pancaramah, Hanan Attaki pole terkenal siagang sakranna gammarak biasa anjari Qori. Hanan Attaki bahkan lekbaki angguppa penghargaan sabagai Qori terbajik Fajar Kairo ri taung 2005 siagang tampilik angisi siarang Fajar TV siagang Iqro TV Kairoh.


Museum Balla Lompoa ri kabupaten Gowa anne ri pare' ri butta luasa na 7663 m2 taung 1936 ri masa na karaeng Gowa XXV. Luasa bangunan Balla lompoa na 1144 m2 ri pare' battu kayu jati corakna arsitektur tradisional. Niak poe teknik modern na ri siapa bagianna tantu na, sikamma passambung kayu na niak baut ri palluanna poe niak na pake bahan batu bata. Balla Lompoa kulle ri kana balla lompo na karaeng-karaenga battu ri Kerajaan Gowa. Museum Balla Lompoa anjo museum niak ri tangngah-tangngah na kelurahan Sungguminasa, Kabupaten Gowa, Sulawesi Selatan. Tena ja na bella battu ri ibukota Mangkasara ka.


Ka annang, tena ku sangka annang mi weh ahahahaha. HP antu nakke ku pake sanggen na anne tulisan ku nakke ku tulisik siagang kirim rinne, antu mi Samsung A20 second. Tena ja na jadul jadul kamma iyaa. Ni balli ri taung 2019 pertengahan akhir sanggeng na kamma kamma anne. Labbi mi 2 taung. Performa na oke inji, baterai oke, mingka kapasitas na memori na antu masya allah. Harusuk ki ni hapus maraenga rong. Kesimpulan ku, hape beru versi ku nakke antu kulle yaa tahan sanggeng na labbi mae ri 2 taung. Tantu mi performa na antu sikedde jai menurun tong. Tergantung ji carata makei.


Ri wattungku a’lampa ri jogja nakke na bainengku ni cobai kanre-kanreang tradisionalna niaka ri malioboro, kabatulang anjo ri wattua bosi caddi-cadiki jari nakke na bainengku a’boya kanre-kanreang bambanga hawana mae ri batangkalea.
Ri lekbana a’boya ku gappami kanre-kanreang cocoka untu ni kanre iamiantu wedang ronde untu partama kalina ini coba. Mula-mulanna sanna panasaranta ri bonena anjo wedang ronde, nia bola-bolana, nia je’ne na ini sarei pole canggoreng sanggara’.
Wedang ronde iamiantu inungang loe rupa-rupanna na pakai rampa-rampa assingkamma layya, na serre. Manna mamo biasa-biasa cinikanna, mingka wedang ronde ini tampaki loe kabajikanna. Iamiantu sala serena na palanyaki mabukta, punna assoyo battanga, appanaung kolestrol, na cegar serangang jantung, na ballei panyaki diabetes, na balle pa’risi karro-karro siagang na panaungi pa’risi ulua.
Nakke na bainengku anggarangkangi anjo wedang ronde anjari kanre-kanreang na ngai ana-ana mudayya siagang akkule tongi assaing siagang inungan kamasang loe a rasa-rasanna.


Niak anjo sekre kanre tradisional lekbaki viral ri baritayya, punna ri Jakarta nisa'buki klepon, mingka kinne katte ri Mangkasarak maraengi arenna, iamintu onde-onde. Anne onde-onde biasana niparek punna niak pakgaukang kammayya antamak ballak, niak tau la bunting, siagang punna lekbakki ammalli motorok atau oto beru, pasti ni-onde-ondei rolo'. Bundalaka bentukna anne onde-ondeyya, warna muncongbulo, nisapuki kaluku paru', lalangna onde-ondeyya nibonei golla eja, punna nikanrei assolong mami golla ejana ri lalang bawayya, nyamang mamo dende. Paling ga'ga punna nikanrei nipassurangi kopi atau teh siagang ngasengki tetanggayya akborong-borong sambil pilangngeri biduanga akkelong. Accicinik tommaki poeng pillengna Indosiar, odende anu seru mamo memang anne onde-ondeyya.


Mesin na lekba mi ku ganjal nampa anjo ganjalan na minawang tongi ak geserek hahaha. Biasa na pas na ku pake dakkoi pakeanga ku tahangi ku katanni barak tena na giok. Lekba tong pas na ku dakko ii ku salai nampa tena ni tahangi, akhere na anjo bergeserek ki labbi ri 90% nampa selang na anjo ak nempelek ka ri kerang jeknek na lappasak ki. Lantai na todong minawang ngaseng mi basah. Lekba na ni perhatikan anjo getaran siagang pergeseran na mesin na, akherek na nakke ku balli spons ati anjari landasan mesin cuci na anjo. Fungsi na anjari penyerap getaran na siagang pattahang na mesin ri lantai barak tena mo na geserek geserek.


Kah doek tabungan ku nakke lekba mo jai tojeng mi assuluk bawangji, nakke todong kehidupan ku allo allo ku andalkan ji tabungan, akhere na nakke ku putuskangi moterek anjama ri Bandung, nampa lette ka mae ri Jakarta. Partner ku nakke akhere na ku alle mi job freelance ri Bali. Anne wattua, katte ni putuskangi ak ngalle barak tena ni lanjutkan mi anjo lekba ka subangngi ni lalangi, nampa lekba tong mi ni likuidasi apa apa anne na punnai bisnisik ka. Katte sadar ki kana anne bisnis ta niak inji nilai na, katte ni punnai inji aset tena yaa wujud na siagang antu niaka inji wujud na.


Niak nikua Nabi Idris lalang ri Al-Qur’an kaa. Anne Nabi Idris Nabi maka rua lekbakna niak Nabi Adam. Anne Nabi Idris anu carakdek, manna apa nisareangi kullei najama, kullei apparakai jarang, naissengi tentang bintoenga, maStematika. Nisarei gallarak “Asadul Usud” iareka artina singa. Siagang tau appinawangi Nabi Idris, niak naguppa binanga anjo kinne na isseng tau sebagai Binanga Nil. Nabi Idris todo’ nikuai sebagai tau paling pertama ngisseng anjai’ baju. Mingka anne kaumna riolo nisareangi cobaang iamintu kakalotorrang sanna’ dudua sebagai cobaangna tau appinawangi, kulle ji attahang atau tena. Niak todo’ pengalamangna Nabi Idris siagangi Malaikat Jibril aklampa mange ri suruga na neraka mange nacinik antekamma tanjakna. Wattunna mange ri suruga, teai bedek ammoterek, eroki mantang. Mingka wattunna mange ri neraka langsungi pingsan.


Tradisi Mappadendang niaka ni laksanakan oleh masarakat desa Lebba’e iami antu sala sekre tradisi iareka budaya ri kammayya anne masih biasa na laksanakan mae ri masarakat setempat, sabak pandangan masarakat tentang anne tradisi Mappadendang lekbak anjari sebuah kebiasaan niaka parallu ni gaukang. Menurut informan kana Mappadendang parallu ni gaukang sabak punna tena ni gaukangi maka anjo ri desana sanging terjadi kajadian aneh siagang tradisi Mappadendang iamiantu nyongka bala. Battu ri kananna anne informan rate kulle ni simpulkan kana pandangan masarakat desa Lebba’e kana Mappadendang anne parallu nigaukang sabak punna tena ni gaukangi mangka anjo desana anggupa sebuah bencana singkamma gagalak paneng, bencana alam siagang biasa kajadiang munculuk makluk halusu assingkamma kongkong lompona singkamma jarang.


Es teh iamiantu minumang pangngaingku, kamma anjo es teh anne sanna gakgana siagang segar, sikuntung restaurang iareka warung makang niaka ri biring akrungan biasana nia na pasadia menu es teh.
Anne minumang sanna cocokna punna appesangki  kanre kanreang assingkama bakso, coto mangkasarak, nasi goreng, siagang kanre kanreang maraenganna.
Punna hargana akkuleji ni balli ka tenaja na kakjala dudu, iamiantu 2 sanggengna 5 sabbu lalangna si galasi. Nakke na bainengku punna mangeka ri warung makang niaka ri biring akrungang assalak ammesang kanre kanreang nakke pole appesang minumang iamiantu  es teh manis anjari palangkapna pesanangku.
Nia appareka penasarang mange ri es teh inne, utamanna es teh manis niaka ri kota jogja kasiakna gakga dudu assisalai es teh manis niaka ri mangkasarak.


Sanna loena kanre-kanreang ri Mangkasarak. Kusakbu ridallekang nia kanre kaddokang kamma coto, pallu basa, pallu cekla, na maraeng maraeanna. Nia tompa pole pappisoloro na kanrejawa, kamma mi barongko, dodoro, bajek, pallu golla, pallu butung na maraenga. Inne ngaseng nia kasiak kasiak bajikna sekre sekrea. Ri kamma-kammaya inne, punna eroki anrasai kasiak maraeng-maraengan coto loe mi tu akbalu ri. Nia ri restoran lompoa, nia tompa ri tampa sederhanayya . Punna rasa, sitojenna mange ri massing kale-kale, ingka punna nakke sanna jannana kukasiak punna coto ni pallu ri pepe kayua, nia pakkasia coto asli nipassidallekang rurung katupak nipareka battu ri raung pandang mannassa assuluki jannana kanrea. Na rikamma-kammayya inne, loe mi pangnganreang coto model kammayya inne ri Mangkasara


Tata Boga iyami antu ilmu pengetahuan ki pilajari seni mengelolah kanre kanre antama ngasengmi anjo persiapan pengolahan sanggenna appare pakkaddokang siagang dawa dawa, appare battu gaya tradisional arekka standar internasional. Anjo nikana tata boga arekka Culinary Arts ri Indonesia kulle ni gappa tojeng tojeng battu ri sikola menengah kejuruan (SMK) arekka program ngajarak ri sikola tinggi , Akademi siagang Universitas. Gelar sarjana “Chef” ri Indonesia iya mintu program studi S1 Pendidikan Tata Boga , D4, siagang D3 niak tong Program Studina Tata Boga. Anjari lulusan pendidikan D3 Tata Boga , kulle mi niak gelar na A.Md punna gelar D4 gappa gelar S.Tr.Par. Punna iya gappa mi gelar S1 kulle mi gappa gelar S.Pd kah lekbakmi appilajarak Pendidikan Tata Boga.


Anjo paeng jeknek kaluku aa niak kabajikanna ri ka gakga ang ta pale na! Nah antumi hakseak na jeknek kalukua ri ka gakga ang ta kulle na panjari halusuk kulika siagang na parek ki kacinikang lolo. Niak lalang na nikana Sitokinin, sala sekre na hormon pertumbuhanga, lalang jeknek kaluku na kulle na atorok pertumbuhanna siagang perkembanganna, penuaan na poeng sel ka. Anne sabak kandunganna sitokinin ri jeknek kalukua naparekki tena ni toa, tena na karsinogenik siagang tena trombotik. Antumi sabaknna jeknek kaluku ni sakbuk kanrean kullea na parek tena ki toa. Sitokinin kulle na parek kadar pH lalang kaleng ta anjari seimbang.


Pandemi yang melanda linoa anne apparek kondisi kesehatan kalengta sannak niperhatiman. Sabak anjo, akbaluk alat-alat pelindung kesehatan anjari jenis bisnis ri masa pandemi tenayya na kulle katte paribokoang pikkirang.
Alat pelindung kesehatan yang paling menonjol ri tangah pandemi adalah masker. Hal anne nikarenakan protokol kesehatan yang berlaku, iangaseng aktivitas ri pantarangang ballak setiap tau wajib ammake masker. Kamma anjo, permintaan masker ri pasarak akan terus niak.
Salain masker, produk kesehatan maraenh lalang bisnis ri masa pandemi yang kulle katte balukan iamiantu sabun pencuci lima, hand sanitizer siagang multivitamin. Niak poeng alat pelindung rupa iareka face shield. Untuk masker siagang face shield katte kulle memproduksi sendiri punna ammiliki modal awalak ganna-ganna  siagang tenaga anjama niak memadai. Mingma punna tena na memungkinkan, makarua jenis usaha anne kulle katte peroleh battu ri pemasok siagang harga miring untuk kemudian kubalukang ammoterek.


Agama nakke kulle ku kana anjari sebagai lalang ji ri katte mae ri appuna yaa. Singkamma tong lalang na kehidupan berbangsa siagang bernegara, misal na anjo ngaseng warga ri Jakarta ni kiok mae si kumpulluk ri Monas kah niak perentah battu ri Presiden yaa katte mae maki ri Monas (Teai lampa demo na, hehehe) Nahh katte battu maki malo lalang nga kamae kamae erok ni laloi singkamma nika ammalo buncit, niak todong malo sudirman, niak poeng malo kebon jeruk, niak ammalori pertamburan siagang maraenga poeng, mingka tujuan na sekre ji antu mi mae ri monas. Singkamma tong mi anjo agama agama lainga ri lalang na linoa, jai lalang mingka tujuan na sekre ji.


Ri ramallanga, biasana ri setiap negarayya nia' kanreang siagang inungang ri buka puasayya. Teai ri Indonesiayya saja, ri aeab saudi nia' tong inungang tradisional arenna sobia ripare ri roti coklat riolah siagang barsley, rampa-rampang siagang golla. Ragina anne sobia jai variasina, Nia' eja siagang kebo' Sobia ribalu'ki ammake plastik i tempat'na. Ri ramallanga, anne sobia lammoroki kacinikang ri rampi'na oloanga ri Arab Saudi. Anne inunganga ripare'ki ri bahan-bahan lammoro'ka riboya macam roti, golla, bubbuk kayu te'ne, kapulaga, siagang oatmeal. Roti siagang oatmeal anne riamme ki rodong siallo. Nampa ripallui sanggenna a'rerei nampa ricamporo'ki kayu te'ne siagang kapulaga nampa riboli'ki siallo. Nampa anne bahanga disaringi ngaseng sisakangi je'ne na bawang. Nampa ricampro'ki golla ri boli'ki ri kulkaska siagang kullemi riinung.


Niak pappilajarang lekbak niparek battu ri University of Minnesota School of Public Health, nateliti’i pengaruna kanreang cepat saji punna lalangmi ri kalenna taua. Asselekna iareka kanre-kanreang cepat saji maka pintuang atau lakbi lalang siminggu kemungkinang 27 perseng kulle nitaba garring diabetes, 57 perseng ammoterang nasabak garring doke’, punna nibandingkangi siagang tau tala biasayya atau tala lekbak mentodoka angnganre kanreang cepat saji. Tamba sanna’ kodina punna pingngappaki lalang siminggu atau lakbi, 80 perseng resiko ammoteranna nasabak pakrisik doke’. Manna mamo nyamangi siagang gampangi niguppa anjo kanreang cepat sajia, tinggi resikona bagi kesehatanta. Makanya anjo kurangi memangmi battu ri anne wattua kanre-kanreang kammayya anjo sebelumna nisassalaki kalengta.


Balla Lompoa kulle ri kana balla lompo na karaeng-karaenga battu ri Kerajaan Gowa. Museum anne ri pare' ri butta luasa na 7663 m2 taung 1936 ri masa na karaeng Gowa XXV. Anne museum ka ri paenteng ri tanggala 11 Desember taung 1973. Luasa’ na anne Balla lompoa halamanna kulle ri pare’ acara-acara lompo. Kamma acara Pramuka, acara Panaikkang na bela kalea, na acara jai lainna. Luasa bangunanna 1144 m2 ri pare' battu kayu jati corakna arsitektur tradisional. Niak poe teknik modern na ri siapa bagianna tantu na, sikamma passambung kayu na niak baut ri palluanna poe niak na pake bahan batu bata.


Ri Indonesia nia ciri kasna tersendiri na pata, singkamma sagu ni pare sambenna kanre kebo.
Sagu iamiantu lame kayu battu ri pokok sagu, akkule ni lamung-lamung temae ni ngai. Nia kampung temae anjo masyarakatna na pareki sagu iamiantu kanre poko ka gampang na lamung siagang timbo ri sambarangan tampa’
 Sagu tena na simata-mata ni pare kanre poko bawang, mingka ni bayu anjari  bahang-bahang indrustri, sagu ni bayu anjari tepung minya siagang kaparalluang maraenganna, lalang ri industri ni issengi kana sagu iamiantu bahang untu ni pare bisikoe, dumpi, siangan roti. Minya sagu ni pare untu kaparalluang pa’modeang.
Tena ni beta pantingi iamiantu sagu paling ini parallukang untu kacenggerang, sagu angngandung karbohidrat, protein, lemak, vitaming siagang mineral. Loena kandunganna minjo anjari sagu coco anjari kanre poko untu masarakat punna berasa kajjala ballinna.


lekbana injo, bajiki tongi punna ammalliki kamera, mingka punna tenapa na pangellai ri doe, na akkule tongi kamera handphone-ngaji rolo napake. Injo food blogger porea kamma kamma iyya inne, nacarita kamera biasa tonji rolo napake riolo. Injo kaminang parallua, punna la mulaiki anjari food blogger, iami injo akmodalaki rolo, ka injo gambara kanre kanreang tena na tulina nibayarrang, nakana injo porea, wattunna mulai gambara kanre na pasiaraka anu ia todo ambayaraki. Jari paralllui appasadia modalak la na pangea anganre ri warung pangnganreanga. Injomi nia appa baji nipasadia punna eroki tawwa akjari food blogger: pattantui ri kaleya, barani ri tu takbalaka, nia kamerana, na nia modalakna.


Bok resep pallu palluang punna erok ni pake ri tau berua appilajarak pallu, mole mole ni sadiang informasi accarita nikana cara caranna pallu anjo gampanga. Kulle tong ni sadiang informasi kammayya bahang bahang pallu sanggeng na apa apa poeng erok ni pake pallu, kulle tong ni isseng apa sinampe ni gappa. Anjo poeng, niak biasanna tau nulisika na pasadiang tekamma cara caranna lalang resep na na kulle ki na bantu punna ni coba mi pallui. Katte kulle tong gampang ni sakring parek pallu palluang migka tena mo ni pusingi tekamma caranna ni pallu. Kanre kanreang nyamanga kulle tong ni pasadiang manna mamo nampaki appilajarak.


Alasan nomorok sekre, nakke ku sakringi metabolisme na kaleng na tena mo na cocok. Sekre ulang sikali pasti flu, batuk siagang biasa ki pakrisik ulu (terutama punna kurang tinro ki). Selainna anjo, na ngai mangngang tena niak sebab na jelasak anjo ja. Ni tambah anjo poeng punna haid ki allo pertama, singkamma kana mutarak mutarak ki dunia yaa. Padahal anjo aktivitas allo allo, standar ji. Mae siagang moterek kantorok ji, atokah ni tambai liputan punna niak liputan. Akherena nakke ku putuskangi pakarammula olahraga ri pertengahan na taung 2017. Ni awali siagang yoga antu low impact kah, kah khawaterek na punna memang langsungi high impact, sinampe kaleng ku takbangkai.


Laptop anjo komputer a'giok kulle ri erang kamae-mae ukuranna ca'di na ringan ri erang. Battala na anjo laptop ka ri kisarang 1-6 kilo, ta'gantung battu ri ukuran, bahan na spesifikasi na anjo laptop ka. Laptop poe jai beda na battu ri komputer ka. Ka siagang mi layara' na, keyboard na trackpad na ato trackball guna na anjari mouse. Ka laptop ri pare' ka kulle ri erang kamae-mae, laptop ka poe niak baterai na anjari kulle ri pake tena ja na ri colo ki ri listrik. Laptop ka antama ki ri adaptor daya na kulle ri cas punna la'busu mi baterai na ri stop kontak ka. Laptop modern ka kulle tommi ri pakekang jaringan nirkabel ka gampangi tau pake ki kulle na akses internet ka tanpa niak kabel poe.


Nakke anne panggai filmka siagang istriku awala'na ero'ja akkaliling ri mallka. mingka maloa ri dallekangna bioskop ka tiba-tiba ero'ka annontong film rin wattuna pandemi. Awala'n nakke malla tongka siaganga anne Covid-19 ka, mingka yakinga tenaja nakke tattular nasaba nakke patuhja ammake masker, bissa limang, siagang a'je'ne punna motere'. Nakke siagang baineku ri tette rua belas mae ri Bioskop. Battuna ri Bioskopka katte wajikki scan QR ri pakekbuk antama'ki ri handphone. Scan QR ka anne matu-matu'na anne napagampangi taua akses laman antama'na ri Bioskop. Scan QR ka anne kulle naissengi siaga penontonga ri bioskopka anjari kullei rikendalikan nasaba' penontonga wajikki ribatasi.


Sosiolog Tracy Brower nakanai punna erokki lakbu umurukna jama-jamangta, parallu ki parinra zoom ta punna niak meeting atau pertemuang. Nasabak punna tala ki parinrai kamerata, kullei na nilai taua kana tojeng-tojeng ji anne anjama atau tena. Punna ki parinra, anjo artina ki paccinikkangi tanggung jawabta ri jama-jamangta. Biasa nakareki tau maraengi masalah cakdiji joka manna sinampeppi ni erangngangi, mingka sitojenna ni nilaiki. Memang iyya kulleki appallu, kulleki akjeknek, kulleki accarita, pokokna jai ki parek maraenganna anjo punna tena rinra kamerata, mingka alele biasa nakanai tauatena tojeng/tojeng amminawang ri pertemuanga. Njari memang iyya towwa injomi niak kamera ri layarna laptopka sollanna kulleki awasi.


Pammajak iamiantu alat pappalluang biasayya niak ri dapur. Biasana pammajak ni parek battu ri bahang logam, aluminium, baja, iareka stainless steel. Bahang-bahang kammayya anjo sipakna konduktor, iami anntu akulle  menghantarkan bambang. Bahang-bahang na anjo biasa ni pakai ri lalang tallasatta allo-allo assingkamma korong, pammajak, sendok, sudek siagang maraenganna alat pappalluang tappareka battu ri logam.
Alat pappalluang assingkamma pammajak, bageang na tabayya pepe ammake konduktor anu bajika, ri bagiang pattagalanna ammake isolator anu bajik. Gunanna ammake bahang  isolator untuk na cegah bambanb battu ri pepe. Rasanna bambang pepe amantang punna na rapik bahang niaka isolatorna. Rua bahang utamana anne tappake mae ri alat-alat dapur niaka ri ballakta.


Kulle sekre rua allo maloa mi ri media sosial sempat ni heboh kan siagang sekre video ri Tiktok antu na pacinik kan ak buntingan unik ri Bali. Lalang anjo Video aa ni jelaskan kana niak sekre baine na buntingi keris. Anne peristiwa yaa terjadi kah pihak baine yaa lekba mi tianang riolo nampa anjo pihak na burakne aa takkullei na buntingi anne baine aa kah beda ii agama na. Ka rua rua na todong tena na niak na putuskan erok lettek agama jari niak mo anne pernikahan keris kah. Usut punna usut, keris nianggap sebagai simbol burakne. Anne barang nga todong ni anggap ji sebagai simbol kejantanan siagan kekuatan. Anjo mi naniak na ri lalang upacara buntingan na anjo taua ni pake anjari pak ganti na posisi na mempelai burakne aa.


Ak selancar antu mi olahraga ni kendarai ombak ka lalang posisi tegak. Peselancar ka na tangkap ki gelombat laut ka, sungai atoka buatan na taua. Siagang meluncur ki na lintasi permukaan na jekne ka sanggeng na ombk ka reppe ki siagang lanyak energi na. Ri laut, peselancar (surfer) antu kulle menteng ri ratena papan selancar ka siagang na navigasi jeknek na, kulle sejajarak siagang pantai mae ri pantai aa. Tujuan utama abttu ri selancar ammake papan selancar. Mingka kamma anjo, pemula kulle apilajarak ak selancar ri bagian arung gelombang. Jai sejarawan siagang antu penggemar selancarpervaya kaha esensi selanjar antu mi lalang bodusurfing.


Nakana F Taylor, manajemen iya mi antu nikana seni kulle ni isseng apa bajik ni parek, kapan kulle ni parek siagang tekamma kulle ni cinik kana antu kulle ni parek bajik siagang tekamma na kulle lammorok. Lalang manajemen bisnis ka antu mi nikana perencanaan sanggeng na tekamma kulle ni atorok kagiatan baluk baluk kanre kanre ya na kulle tong jai hasselek na. Manajemen bisnis lalang baluk kanre kareang bajikna ni pake manajemen gampanga mo. Masalah lompo na bisnis kanre kanrea antumi nikana konsisten. Anjari konsisten tena na gampang, tenaja iya nikana tena na kulle mingka niak sinampe antu pisakring bosan.


Indonesia inne kalumannyangi ri potensi alamna. Injo romangna, tamparanga, bulukna, na pulau-pulauna kulle ngaseng akkio palamba battu pantarang. Loe mi injo potensi alam niparutusu ri pammarentah mingka loe kijie pole tena manna nikokbi kokbi ri pammarentah, iami injo nampai masakarak biasayya angkelolai manna mamo tuna. Inne potensina tassiara battu ri sabang sanggena merauke, teai bawang ri pulau jawa na Bali. Nia raja ampat ri cappa timboro na aceh ri cappa warakna Indonesia. iami injo punna nikana Bali ji biring tamparang kaminang porea ri Indonesia. Akkulle salah inne ka Indonesia injo negara maritim, nia tujuh pulu paraseng wilayahna tamparang, jari loe tongi biring tamparangna kacuk kacuk.


Wattunna SMA, nakke tena ku lanjutkan Pramuka. Sabak niak alasanna, iamiantu nakke merasa pramuka ri sikolang anne tena na cocok. Tania karna nda na gakga, mingka nakke tena ku cocok siagang kakak-kakak senior. Harusna tena na kulle kamma anne, harusna nakke kulle menyesuaiakan kalengku mae ri pramuka SMA. Mingka niak ekskul maraeng na pareka tertarik, iamiantu Film Maker. Sebenarna, Film Maker anne merapa jari tim jurnalistik sikolah poeng. Hal napareka tertarik iamiantu karna memang dasaena nakke kungai tulis annulisik, sikamma annulisik carita hayalan kamma anjo. Sabak ri sikolangku anne tena ekskul annulisik, jari nakke memilih film maker sebagai bagian bahan tulisangku.
Akhirna nakke siagang sahabatku mendaftar anne ekskul, arengna film maker 81. Pas lekbama ni lantkk, ternyata nakke generasi ke lima.


Minumang kas anjo niaka ri mangkasara iamiantu sarabba. Sarabba iamiantu inungang maraeng salain teh bambang, kopi anjo biasana ni inung.  Minumang warnayya singkamma kacoklatan iamiantu hassele campurang bahang-bahang alami. Ri lalangna nia jahe, golla eja, santang, marica bubu, siagang kuning bayao. Batena appare sarabba ni mulai ni pallu je’ne assiagang golla eja sesuai ukkuranna, je’ne na ni garu supaya golla ejana liba taccampuru rata, punna erokki lebi gampang biasana anjo golla ejana ni gisiri riolo nampa ni panaug ri korong pappalluangna.
Minumang bambang anne sanna cocona ni ni’mati siagang penganan kas mangkasara. inne sarabbaka assipaki niminung punna niak agangna pisang goreng


Basket kulle anjari tampa' ri pasulu hoby a, minat na bakat siswayya. Utama na ri bidang a'raga limang. Tena ji na kulle ri pasulu hoby, minat na bakat siswayya ji, kulle poe anjari pa'binayyan prestasi ri bidang non akademik ri a'raga. Ekstrakulikuler Basket poe tampa' ja erok a'pare prestasi non akademik, na kulle poe na panjari tinggi kalea na baji'ki poe psikis ka. Basket kulle tongi na jai'i karenanna basket ta na panjari salewangang kale ta. Basket poe anjari ekstrakulikuler terkenal ri sikola ya ka punna jago ki akkarena Basket jai tau ngai accini ki na kulle ki anjari tau terkenal ri sikola ya.


Ewangang appallu ripareka ri butta pikka liat anne jai kasia'na ripake appallu. Ribandengkan siagang ewangang kanreang modernka ripare' ri stainless stell, alumunium, bassi, siagang maraenga, pamakea ewangang kanreang ri butta pikka anne jai kasia'na ripake appalu. Ewangang pallu ri butta pikka kullei naparata bambanga gintingang appare kanreang. Gizina kanreanga a'bangungi ribandingkan ewangang pallu bahan maraenga. Assi ri lalang ewangang pallu butta pikka tong a'jene'ki siagang langoro'ki. Anne ewangang pallu ri butta pikka jai mineralna ri zat bassi, fosfor, kalsium, magnesium, siagang maraenga, apallu ri ewangang butta pikka kullei nasareang bau' nyamanga. Anne ewangang pallu butta pikka tong kullei napanyamang kanreanga ribandingkan ewangan pallu bahan maraenga nasaba' nia bauna butta pikka anjo kullei napatambai rasana kanreanga.


Nia' tau ammikiri punna nala'busu wattu luanga anjo wajikki mae liburan ri pammantangang wisataya siagang mae ri mall. Tapi sebenarna riballa'ka kulle tonji napala'busu wattu luanga. Are pammantangang anne kullei anjari kesempatan appadongko' anne hpa nampa a'bicara se're siagang maraeng taua a'pandang rupa anjo baji'ki. Akkoko ri are siagang pammantanganga kullei napabaji' hubunganga. Akkoko kulle tongi nasareang nilai niai katallasakang ri anak-anaka. Anne ri duniayya kacinikangi ngaseng gamopangi rigappa, kasia'na anne akkoko kullei naajari anakka keterampilang tallasa wajikki sa'bara anjari tau. Punna akkoko ki taua ri anne allo anjo tanamanga tena kulle ralle langsung, wajikki ritajeng sanggena anjo wattuna. Akkoko kulle tongi nakembangkan apresasina anak anaka nasaba' anjo tanamanga wajikki dikatutui punna ero' panen.


Memang tala niak gambarak kulle nicinik punna radio iyya, sa’ra ji ni pilangngeri. Mingka biasa injo bajik tongi punna appilangngeri maki saja nasabak kulleki imajinasi kale-kalengta. Kulleki pikkiriki lalang ri ulungta kua antekamma anne rupanna tau siaranga dih. Riolo, wattunna talanniakpa telepisi, radio ji sanging napilangngeri taua apalagi anjo niaka ri kampong kamase. Pertandingang olahraga, kabara’, pokokna ia ngaseng allalo radio ji. Paling nyamang punna nipilangngeri borong-borong. Wattunna mahumi sikekdek wattua, niakmo radio taksekre-sekrena taua ri kamarakna massing-massing. Biasa nakke mangema ammalli kaset radio sollanna kulle langngerek kelong kungaia, ammake kijai riolo pita kaset, tenapa nikua CD atau DVD. Sallopi nampa naiki issedek anjari CD, DVD. Kinne tala niakmi injo nikuayya kaset.


Loe nicinik ri sosial media taua mange akjappa-jappa ri Bulu’ Bromo niaka ri Jawa Timorok. Anne bulu’ ka niak kapang 2.329 meterek tinggina naik rateanna tamparanga siagang antamaki ri lalang 4 daerah Kabupaten, iamintu Kabupaten Probolinggo, Kabupaten Pasuruan, Kabupaten Lumajang siagang Kabupaten Malang. Bulu’ Bromo niissengangmi sebagai tampak wisata pokok ri Jawa Timorok. Nangai mange konjo taua nasabak aktif kinjai anne bulu’ka, antamak todoki lalang kawasang Taman Nasional Bromo Tengger Semeru. Ri abad 20 siagang abad 21, anne Bulu’ Bromoa niakmi sikura kali aklappo, tiap 30 taung aklappoki. Paling lompoa anjo ri taung 1974, nampa paking ribokoanga anne wattunna tanggalak 19 Juli 2019.


Nassami iya ngaseng tau erok sukses, anne kesuksesanga loe ji carana kulle niguppa. Mingka parallu usaha terasak, komitmeng siagang kajujurang punna erokki bajik, laccirik dallekta. Kamma-kammayya anne pengusahayya kullei na alle kabajikang battu ri teknologia, nasabak jaimi kinne kurir kulle napake taua, njari manna tala niakja tampak akbalu’-balukta, kulle jaki akbaluk apalagi punna nipakei sosial mediata. Sanna bajikna anjo sosial mediayya, taua manna mamo tala erokji ammalli mingka punna naciniki ri sosial media anjo balu’-balukangta biasa eroki naballi silalonna. Anjomi nakua taua biasa teako mangngang pacinikkangi balu’-balukannu ri taua sollanna tena ninissengi sikuranna erok naballi. Biasa anne alloa tea kijai, mukona kamma anjo erokmi ammalli.


Punna katte niak ammake ballak 2 lantai, bajiki punna ni manfaatkan tukak na ballakta sebagai alat bantu olahraga, katte cukup akdakka naik naung  tukak singkamma akdakka biasa, mingka ni lakukan ulang-ulang kali. Perlahan-lahan katte kulle ni panaik kecepatan akdakkata. Punna tena ni ammiliki tukak, katte kulle ammake kadera cakdi sebagai alat bantu. Cukup lakukan gerakan naik naung kadera anjo secara appadang. Gerakan anne kulle membantu melatih otot bangkeng ta.
Naik naung tukak kulle ni anggap sebagai bagian battu ri olahraga. Ni kutip battu ri Mayo Clinic, naik naung tukak iamiantu sala sekre praktik aktivitas fisik allo-allo niaka kabajikanna mae ri kesehatan batang kalengta. Naik naung tukak salama 15 manik setidakna kulle membakar 65 kalori tubuhta.


Suasana kota sinjai ri wattu bangi punna ni jalling tena na suarak dudu. Kamma sipakrua biring akrungang niak si kakde pabaluk kaki lima, iareka anak-anak muda akkumpulu rawanganna singarakna lampu kota sinjai. Kota sinjai ni kenal kota damai ri ujung selatang pulau sulawesi anne. Niak ka suarrang luar biasana angwarnai ri bangngia iami antu tampak pammalliang juku lappa tena na lere battu ri kota sinjai.  Rasanna jukuk segarna ni kasiak siagang sakra sakranna iamiantu pabaluk jukuk na, mulai suarak ri tette salapang ri bangngia.
Tampak pammalliang jukuk lappa loe rupa-ruppanna jukuk na balukang, hargana pole lammorok siagang macang-macang. Ri biringna tamparang niak tompa warung makan tassadia, jari punna erokki langsung angkanrei jukuk lekbak ni balli ri lelong akulle na jamangki patanna warung siagang langsung ni nikmati sambil accinik-cinik pamandangang tamparang.


Niak na punnai penyakit ating antu akut ka hasad mi anjo, iri , dengki, siagang sanging cemburui. Jari nika kebiasaan antara nakke siagang baine ku, katte anjo belanja ki ulang ulang, bahkan kulle 3 bulan ping sekre. Jari katte tak biasa ki stock barang sekaligus. Selain na barak labbi hemat ki, annae todong bajik ni redam anjo sifat boros ka, tamak, siagang hedon. Nahh lekba katte selesai maki ak balanja, jari punna ri Jabodetabek, anjo grosiran ka terjangkau niak tip top atokah allo allo biasa na nahh. Singkamma tetangga antu ni anggap ka pamer, atokah gikgilik kah belanjaan ta sannak jai na bedeng.


Masalah rupa anne anjari sekre masalah lompo mae ri nakke antu tumbuh anjari gadisik remaj gemuk siagang kepercayaan kaleng ku antu rendah ii. Nakke ku cinik anak anak baine yaa cantik ki siagang caraddek ki ak gaya ni cinik sannak bahagia na siagang na nikmati masa remaja na siagang kisah kasih asmara na. Mingka singkamma ri film film klise remaja standar, nakke antumi si gadis tena na menarik sannak jai na kalabbiang na. Tim inti na basket sikolah, ketua osis, siagang peringkat 10 besar ri kelasak unggulan sikola ku. Jari pandangan sini ku demi ku dorongi ego ku kah anjo ketidak percayaan kaleng ku mae ri penampilan ku antu mi selama na nakke carakdek ja siagang berprestasi ka, labbi baji daripada antu cantiki tanjak ku.


A' raga bola anjo salah se're a'raga jai ri karenai na ri ngai ri Indonesia. Ri karenai ri wattu longgar ri karenai poe ri ngaseng na tau baji' tau toa, tau muda na ana'-ana'. Biasa na ri karenai ri sore allo ri lapangang ri rampi' balla tapi mana bari'basa na allo bangngi akkarena tonja ki. Akkarena ki sanggeng ta manngang. A'raga kamma anne ri ngai dudui ka jai ki karenai 1 tim anjo niak 12 tau, se're na na jagai gawanga. Ka anjo bola na gampang ji ri gappa ri warunga na lammoro tonji hargana. Niak bola palastik 10 ribuan ji harga na.


Mingka tena na kulleng ngaseng olok olo ka ni sare kanre. Sekre rua ji kulle antu nganrea ganggang siagang buabuang kulle ni sare kanre. Punna ni laloi olo olok anjo nganrea daging, tena na kulle ni bukka kaca na otoa sabak bahaya punna tena ni tongko ki. Lekbak anjo, katte mae ri Istana Panda. Ri Istana Panda katte ngaseng cinik jai Panda sanna gammarakna. Katte ni bolei karena siagang Panda Pandayya siagang ngalle poto poto poeng. Erok injiki ni sakring rinjo mingka erok tongki lampa ri karenang lainga. Karenang ni lampai poeng antumi Baby Zoo. Rinjo mae katte ngasseng poto poto ji kulle niparek siagang karena agangi Anakna Kanguru aa. Ananak na Kanguru aa sanna gammarakna.


Wattuku jappa-jappa ri Jogja mange ka ri balla kanre yang terkenal arenna Mie Gacoan. Anjo wattua erokka pabuka puasa anjari balla kanre na jai tau tena niak kadera kosong. Le’ba ku anggappa kadera mempo ma siagang agangku nampa pesanma kanreang yang ku erokki. Ku pesanmi mie gacoan na level appa na doang rambutanna. Sannang ma poe erok kanre kanreang yang lagi terkenal ka, le’ba na ku kasia’ malah zonk ! anjo kasia’na mie na tena annyamang tena na lu’mu mie na nampa tena a’rasa bumbu na. Anjomi kamma-kamma anne punna battu ka ri mie gacoan Dimsum na ji ku balli, ka ku ngai annyamangi. Tea ma balli anjo mie na.


Nahh untung na battu ri anne proyek ka tena na langsung ni bage appa (sesuai tau punna ya) mingka katte ni sepakati ni pake anjari pengembangan usaha. Battu na mi rinjo katte pakarammula ni produksi kaos, jaket, siagang maraenga. Katte todong tena ni kaluppai barak ni palompo narrusuk anne usaha ta sanggeng ta kulle parek website, pertisipasi pameran siagang maraenga sanggeng na areng na usaha ta katte semakin luarak mi nampa semakin jai tau ngissengi. Katte ni manfaatkangi audience na sosial media ta ri facebook, instagram, siagang lainga sanggeng na kulle na minimalisir kulle 85% biaya pemasaran na, rinjo mi titik bajik na.


Anjo pertama antu, kualitas na hard ware. Singkamma antu katte ni isseng kana punna Iphone na punnai kualitas teai ja bawang ri software na mingka hardware na todong na punnai kualitas antu tinggi siagang ni minawangi ri harga na antu selangit ka. Antu ka rua, ukurang sensor na lompoi. Antu ka tallua, kah os na antu ni punnai ji ri Iphone antu ja , anjo mi iyaa bebasak ji na sematkangi berbagai macam na fitur fitur nampa na maksimalkan fitur na semaksimal mungkin. Anjari pattambbah, Punna resolusi na labbi tinggi mingka tena pa na tantu na punnai hasselek gambarak antu bajik ka.


Anne patung patung nga merupakan donasi na battu tau tau umat ka. Areng areng na donatur ka ni tulisik ki ri prasasti ak bantuk sagi appak labbu antu niak ka ri rawa na anjo ngaseng patung nga. Sekre tau kulle na sumbang kan sekre patung. Sinampere areng na anjo taua kulle ni parek ni pahat lalang aksara china ri anjo prasasti yaa. Sekre patung antu alling na kulle25 juta rupiah. Bagang antu ateng na kota sallo mi niaka ri Divisi Mandalay, Myanmar. Anne kota yaa antu nikana ibu kota kerajaan pangan ri Burma nampa kerajaan nomorok sekre todong antu na passekre ii wilayah wilayah antu na parek konstritusi modern na Myanmar.


Injo ri dattarana Kompas, iami injo: Florawisata D'Castello ri Subang, Jembatan Gantung Rengganis ri Bandung, Dusun Semilir ri Semarang, Jembatan Gantung Girpasang ri Klaten, Masjid Raya Sheikh Zayed ri Solo, Pura Mangkunegaran ri Solo, Taman Ismail Marzuki, Taman Mini Indonesia Indah, Monas, Sarinah, Halte Trans Jakarta Bundaran HI, Kota Tua, Tebet Eco Park, Terowonangan Kendal, Chillax Sudirman, Pantai Indah Kapuk, JPO Phinisi na massing massing injo niaki ri Jakarta, Garuda Wisnu Kencana ri Bali, Pantai Kuta Mandalika na Bukit Seger ri Lombok, Taman Nasional Komodo, na Liukang Widi ri Maluku. Injo ngaseng paddakka dakkang paling loe nicarita na nirapang ri internetka ri taung 2021.


Punna home workout kulle ji ammake battalak kaleng ta ato biasa ni kana Calisthenics singkamma push up, pull up, sit up, plank siagang squat. Mingka anjo labbi ni sarankan punna latihan ki ri ballak bajik antu punna ni balli sekre pasang dumbbell antu battalak na singkamma kemampuan ta, anjari contoh biasa na pemula antu labbi cocok na pake dumbbell antu battalak na kurang labbi 2 kilo. Kahh antu ni punnai sekre pasang dumbbell, katte tojeng tojeng kulle ni latih bagian otot ri seluruh na bagian kaleng na, nampa punna gerakan na apa bajik? Kulle ki cinik cinik ri youtube sannak jai na variasi gerakan naa sipasang ji dumbbell ni pake.


Salah se're senjata tradisional na anjo tau suku bugis mangkasarak anjo areng na Badik. Anne badik ka senjata niak mi ri taung 1600 ang wattu na ji ri masa tallasak na Karaeng Gowa anjo Karaeng Sultan Hasanuddin. Tea na anjari senjata sembarangang anne Badik ka, ka sana tarang na punna na tabai kaleng na musuh a. Anne badik ka jai tongi macam-macam na ta'gantung ri daerah kamae i. Niak tong areng na Badik karaeng battu ri daerah Bone, Sulawesi Selatan. Anne kamma-kamma ya anne jai inji tau na pake badik anjari senjata na na lindungi kaleng na battu ri musua.


Lekbaki kamma anjo ammoterekmi turuaya naung ri pakrasanganna. Tagannakai sibulang ri aganga massing battumi siagang salamak ri pakrasanganna. Massing annarrusukmi mange ri ballakna lapong Pesok, nasabak anjorengi Ia nabage baranna. Naia ri wattu battunamo anjoreng natimbakmi rokokrokoka lapong Pesok na nakana, sungke tommi rokok-rokoknu lapong Butana nibage baranga. Nabagemi lapong Pesok na nakana, Pilanngeri bajiki sarikbattang tawana tau addengeka, tawana inja tau addengeka, tawana tosseng tau accinika tawana tumattawaya. Appibalimi lapong Buta angkana, ammariko rolong sarikbattang, tena kusakring nakamma antu passamaturukanta, anngapai seng naniak tawana tuttawaya, ingakko, sarikbattang, ·teako napakabeleng belengi barang barang tojengi buta matangku, mingka pangukrangiku singarak kamma mata allo.


Caritana anne Roro Jonggrang tentang niak rua kerajaang ri Jawa siampikji, Pengging siagang Boko. Pengging karaengna arengna Prabu Damar Bayu, bajiki sipa’na. Niak anakna nikua Bandung Bondowoso. Anne Boko karaengna iareka raksasa nangai nganre tau, arengna Prabu Boko, niak anak baine gammarakna nikua Roro Jonggrang. Niak sekre wattu Prabu Boko eroki napalompo kerajaanna njari naewai Pengging. Mingka tena na berhasil, Prabu Damar Moyo mange nakiring anakna na ewa Boko. Matei anne Prabu Boko, Bandung naciniki Roro nampa erok nabuntingi mingka teai Roro ka dodongi mate manggena. Njari anne Bandung larroi appareki 999 candi, anjo candi terakhirka, Roro nakutuk anjari batu. Kamma anjo caritana sanggenna niak sisakbu candi nasabak Bandung Bondowoso surang Roro Jonggrang.


Hotel iamiantu sekre sarana umum untuk ni tampaki istirahat. Hotel biasana ammeteng ri tampak-tampak suarak, tampak na mae ri para turis iareka wisatawan untuk ammantang sementara selama liburanna. Loe tau biasa na panjari anne hotel tampak passengkanh untuk ri sekre jamang-jamang iareka maraenganna. Fasilitas hotel akrupa-rupa sesuai ri bintang na.
Misalna ri Hotel bintang 5 tantuna na paccinikang ki kemewahan yang kamungkinan tena ni guppa ri ballak kalengta. Mingka punna eroki anikmati anne ngaseng tantuna paralluki appasadin dana tena na sikdi. Jari punna eroki mae akbangi rinni pasadiaki doek lakbi. Kabalikanna, punna eroki akbangi ri hotel bintang 1 misalna, fasilitas na pasadiakang tantuna assisala siagang bintang 5.


Laptop ri pare' ka kulle ri erang kamae-mae, laptop ka poe niak baterai na anjari kulle ri pake tena ja na ri colo ki ri listrik. Laptop ka antama ki ri adaptor daya na kulle ri cas punna la'busu mi baterai na ri stop kontak ka. Laptop anjo signifikanna lamba' ki sike'de battu ri komputer deskop. Tapi na maju mi teknologi manufaktur ka, kulle mi laptop sikamma komputer PC deskop ka kamma-kamma ya anne. Laptop modern ka kulle tommi ri pakekang jaringan nirkabel ka gampangi tau pake ki kulle na akses internet ka tanpa niak kabel poe. Kulle ri jaringan Wifi ato Hotspot Hp.


Angambi' moncong anne jai tau angaiki. Pecinta alamka anne le'baki angambi moncong minimal sikali ri tallasa'na. Kegiatan angambi' moncong anne jai filosofi siagang senina kullei narasakan taua le'baka angambi' moncong. Manna mamo angambi' moncong anne pamangangang, punna nia'mi ri cappa' na monconga anjo kullei anjari kebangaan ri pa'ngambi'ka. Jai tau tena na pijappui anjo pangambi'ka angaiki ngambi moncong tarussu. Nia' alasanna anjo jai taua angaiki angambi' moncong. Anjo angambi' moncong anjari lampanga sorongan taua assulu ri zona angaika. Pa'ngambika wajikki na palari balla' nyamanga nampa nalawangi kasessang ri lampanga, sanggena angambi nagappa cappa'ka. Angambi ri moncong anjo wajikki ampatang niat siagang mental kassa'ka, kondisi kalea baji'ki, siagang matangi papatajana punna ero' mage ri cappa'na monconga.


Naik tena na kenal mae ri lagenda bulu tangkis Indonesia, Taufik Hidayat. Semasa jayana, Taufik ni juluki si Raja Backhand Smash berkat kamampuanna spesial lalang melakukan smash menggunakan teknik backhand. Lalang karenang bulu tangkis backhand smash umumna ni pakai untuk memukul golo ambani rate ri ulungna siagang sisi berlawanan siagang limangna annakgalak raket. Taufik Hidayat memiliki ciri khas tenayya na miliki pebulu tangkis tunggal burakne maraengang iamiantu teknik backhand smash wattu menyerang lawanna ri lapangan.
Melalui teknik backhand, seorang pebulu tangkis akan susah untuk melakukang pukulan terasa. Taufik Hidayat sanggengna kamma anne masih tercatat sebagai pemegang rekor backhand smash paling liba lalang pertandingan bulu tangkis.


Sekre wattu, kupinawangngi atlet kungaia, atlet bukutangkis battu ri Korea, arengna Lee Yong Dae. Jai dudu tau ngai’i jeka ka sanna’ gammarakna. Tena na attanjak atlet, attanjak artiski ka gammarak dudui. Kuciniki assuluk battu ri gedunga la mange ri hotelna. Kupinawangi surang kakangku, eroka issengi akdongkok apa jeka punna motereki mange ri hotelka. Sitojengna akjappaji dende, ka anu ammani mentongji battu ri tampak pertandinganga. Wattunna la narapikmi hotelka, ku kioki arena, baleki pole nampa niak kusarean kadi lekbaka kuballi ri mol, kupasadia mentongi sollanna eroki appoto surang nakke. Lekbakna kusareang, erok tojeki appoto surang nakke. Injomi sekre parallu kiu’rangi punna erokki appoto surang atlet ningaia, erangki kado sollanna bajiki nyawana.


Punna nakke Mbak Anin antu tau na ramah ki, sederhana, cuek siagang tomboy. Battu ri SMA memang kegiatan na nakke ku isseng lekba mo ri seputaran olahraga musik siagang beauty contest. Nakke biasa ku cini iyaa akkarena badminton siagang basket, nampa katte biasa ki si gappa todong ri studio musing siagang ruangan musik sikola kah iyaa aktif ki memang ri band na sikola anjari tau karena bass. Wattu na kuliah katte todong biasa jaki batu gappa kah sekre organisasi ki. Wattu na kuliah nampai nakke labbi ku isseng sisi na Mbak Anin antu sannak na tegas siagang disiplin. Kepribadian na antu sannak khas na atlit antu disiplin daripada musisi antu moody yaa bagi ku nakke.


Negara negarayya niak inung inung memang tong ri rinjo pi na kulle ni buntulu anjo inung inung nga, anjomi anjari pembeda ri ang nginungan ri negarata katte. Battu ri rasanna anne ang nginung = ngan nga kulle battu ri apa ni parekkang = ngi anjo inung inung = nga. Kulle tong battu ni salera ta para ikatte. Ri luarak negri poeng kamma anjo, inung inung ta kulle na ngai kulle tena na ngai taua rinjo. Anne kulle memang sabak rasanna tena mentong na nyamang iya mi njo anjari sabak tena ni ngai inung inung na taua ri luarak negri. Sekre sekre contona, Jus Jeruk battu ri amerika, maraeng ngi rasanna daripada Jus Jeruk ta katte ri lalang negri.


Punna erokki mange ri tampak sikekdek kinjayya tau aklampa mange konjo, cobaki mange ri pulo lango-lango (Pulau Pink), tallu jang battu ri Senggigi, Lombok. Anne puloa populerki nasabak kassi’na warna lango-langoi. Anne warnayya nasabak battu ri batu-batuang siagang niak todo olo’-olo’ kamma plankton tallasaka ri biring tamparang. Kulleki aklange-lange, maraenganna anjo kulle tongki snorkling nasabak jeknekna gau’, kammaki ri suruga. Punna erokki mange ri pulo lango-lango, paralluki akdongko kappalak rikbak mange ri Bandar Udara Internasional Komodo. Kulleki akbangngi rolo’ ri Labuan Bajo, muko bari’basakna kamma anjo aklampa maki dongkok kappalak. Battu ri Labuan Bajo, mangeki ri Dermaga Loh Lian, Pulo Komodo. Battu kinjo, niakmi antamak kapang ri paket wisatana pulo lango-lango.


Jai ji beda na Laptop battu ri komputer ka. Ka siagang mi layara' na, keyboard na trackpad na ato trackball guna na anjari mouse. Ka laptop ri pare' ka kulle ri erang kamae-mae, laptop ka poe niak baterai na anjari kulle ri pake tena ja na ri colo ki ri listrik. Laptop ka antama ki ri adaptor daya na kulle ri cas punna la'busu mi baterai na ri stop kontak ka. Laptop anjo signifikanna lamba' ki sike'de battu ri komputer deskop. Tapi na maju mi teknologi manufaktur ka, kulle mi laptop sikamma komputer PC deskop ka kamma-kamma ya anne. Laptop modern ka kulle tommi ri pakekang jaringan nirkabel ka gampangi tau pake ki kulle na akses internet ka tanpa niak kabel poe. ka tanpa niak kabel poe.


Ewangang pallu siagang kanreang bahanna silikonka anne jai tau ammakei. bahan silikonka anne gampangi ripake siagang bahanna amangi anjari ewangangna dapuru' silikonga anne jai ripake amma'ka ri balla. Bahan silikonga anne contohna antu cetakang kanrejawayya, spatula, siagang cetkan es batu. Bahan silikonga anne gampangi naserap baua siagang kullei napangerangi kanreanga. Caranna anne palanyya bau ri ewanganga silikonga anjo makasare' waji'ki ripare'kang larutan rammea. Bahanna anjo larutan rammea riassikangi je'ne bambang nampa ricamporo'ki se're sindru sabun pabissa panne kullea napatangkasa' minyakka. Nampa ripambambangi ovenga anjo ewangangna kanreanga ripantama'ki lalanga ngaseng. Nampa ripasulu'ki ri ovenga ribissai poe' ngasengna tompo'ka silikonga ri minyak siagang kotoranga ammake spons.


Setiap bulan Ramadan biring iangaseng siswa niaka ri Indonesia ni sibukkan oleh kegiatan amaliah Ramadan ni sareang battu ri pihak sikolah supaya akkulle na bonei mae ri siswa. Mingka kenyataanna loe siswa ang-ngakkalli untuk angisi bobbok amaliah Ramadan ni sareang battuanna ni isi oleh siswa battu-battuang tena na sesuai siagang kenyataanna. Parallu peran tau toa siagang guru untuk angawasi giok-giok na anakna iareka siswa. Mingka apabila siswa ni sare tugas untuk angisi sanggengna rassi bobbok amaliah ramalang siagang rajin allaksanakan sambayang ri masigik ni tambah siagang appilangeri caramah kemudian appalak tanda tangan anjari bebanna siswa. Akkulle anne anak-anak na palsukan tanda tangan para pancaramah supaya bobbok na liba rassi, tena na gappa pahalana malah anggappa dosa na.


Ri bangngi na, langit ka ni cinik sannak gammarak na tena niak polusi cahaya. Katte kulle ni cinik bintang bintang jai ri langit ka. Suasana na sannak romantis na deh. Nyepi ping rua ku kulabbusi ri Lombok. Manna mami nakke tena ku sakring Nyepi singkamma ri Bali, nakke ku sakring ngi sensasi ak migrasi battu ri Bali mae ri Lombok menjelang Nyepi. Sensasi na singkamma tojeng kana tau jakarta mudik punna erok lappasak taua. Ni sakring ngi macet ka antu sannak beda na nampa niak ki ri kappalak ri tangnga tamparang nga ri fery antu pannoi tau erok mae ri seberang.


Sekre bulu kaminang kacukak, niolo tongi ri inne bencana viralka. Ri taung 2016, nia kamma sekre koma lima tong loro nialle ri inne gunung, battu ri paddakanna sanggena naik ri moncongna loe loro. Tena maraeng, ka takbalaki tau battu mange kinne, na loe todo loro naboliki. Na injo ri sekre paddakan naik ri monconna, nisakbu desa sembalun na niamo lakbiring sekre tong, iami injo salapang bilanganna patangpulo tuju kilo loena. Injo kapang ri wattunna inne viral rinjani, loe tu battu na tena napaduli katangkasanga. Parallui ri katte ngaseng, punna maeki dakka dakka naki parutusuki injo massing massing loro ki erang, sollana na bajiki inne lingkungan paddakka dakkanta.


Ri wattu bulang laloa nakke na bainengku a’lampa dakka-dakka ri kota jogjakarta, ri lampata ammake kappala sriwijaya air. Battuta ri jogja ammukona gitte a’lampa ri mie gacoan anjo sannaka terkenal. Battuku mae kanjo ri mie gacoan, ta’ bangka ka haruski angngantri punna eroki appesang siagang angngalleki nomoro meja punna lekbami a’boya mki meja kosong tennayya taunna accidong.
Siwattunna lekbama angngantri sallo, ammesangma mie angel na somaina, kasiana assipa mie na kantala na janna, siagang pamandanganna nyamangi. Palanna pole bajiki na sombere siagang libai merespong punna ini kioki.
Sikalingku lebba nganre nakke na bainengku accidong-cidong ni nikmati suanana ni cini ciniki tahu battu na tau pesang mie gacoan. Tena ini ragukang anne loe paballika ka memang kasiana nyamangngi siagang hargana tena na kajjala dudu iamiantu rawanganna sampulo sabbu. Pokona nyamang na ga’ga mintong anne mie gacoang.